text:
Wednesday, 21 October 2015
Kuchipatara
I am writing my Shona work of fiction. The working title of the novel is provisionally called Zvatinoitirana, and it will be complete soon, though I sometimes have to chain myself to the chair so I can work on the latest chapter.
This chapter is a monologue by one of the novel's protagonists, who has just had a revelation after an unfortunate incident led to an unpleasant sojourn at the hospital. No, it is not a revelation of biblical proportions, but I hope you will enjoy...
Chiso chako chiri kuratidza rugare mhai. Chakatsetseka; ende ndiri kuhwa ruvoko gwangu guchivava neshungu dzekuda kutsvanzvadzira kuti ndikokotevo chidimbu cherugare gwakafukidza chiso chako nguva dzino. Asi madoctor acho andirambidza kuti ndikugunzve; kwahi ndisambokudhistebha zvachose. Kana kuti ndigare muno vanga vasingadi. Kwahi ropa rako rinofanira kumbodzikama nekuti rambobhoira zvekuti kana ukawana chimwe chinhu chinokukanganisa fungwa zvakare, pressure yeropa racho ingakwira zvekuti unoputika moyo.
Hapana hangu zvandataura, asi handibvumirani nezvavari kutaura. Hausi kumboita kunge munhu ane ropa riri panjodzi yekufazha kwandiri – kwete kufazha nezhira yavari kufunga anyway. Kwandiri uri musikana akangovata nekuti aneta nezvaanga achiita, saka atora maawa mashoma kuti ambozorodza nyama nepfungwa. Ini ndini ndiri kudoita sebenzi, nekuti handitombozivi kuti fungwa dzangu dzatiza mumusoro dzichiinda kunovanda kupi. Zvandiri kufunga zvacho zvakangoita bhidhiri bhidhiri sen’ombe dziri kuda kuvhuna joko. Asi ndinozviziva kuti uchabata sense yazvo hako, chero une dzimwe njere dzakambozorora. You are the smartest girl I know.
Plus futi kana chiremba wako ari Fero, zvinhu zvekufungira nekutyira zvinenge zvakawanda wena. Ndine zvikonzero zvakawanda chaizvo zvekuti ndisafarira murume iyeye. Zvaunotozivawo chero newe. Nezvimwe zvausingazivi, zvaanofunga kuti ini handizivi futi. Ndatozongobvuma kuti akutarise iye nekuti Loveness haapo pano; ende iwewe wanga woita semunhu ava kutandadza. Foni yaChiremba haisi kudavigwa, ende yekumba kwake inenge yakabviswa pachimai chayo. Handimushori – ini naLoveness hatisi kutaura nyaya dzinoinda kure nhasi. Of course, zvinhu zvaaita naMidhi hazvifaniri kundishamisa – but still…
Ehe; Midhi ndiye akavata kumba kwaLavhu madeko. Haana kumbogara atsakatika. Asi ndinivo ndoga ndinoziva izvozvo. Ndiye akauya naLavhu gore riya rawazobetsegwa nematwins kumba kwangu. She has been here always. Saka nhasi Chiremba Chiremba vari kunyara uye kutya kundiona nekuti vanofunga kuti ndingavadambura gumbo nepfuti nemhosva yekuti vapwanya ruzhowa. Haha. Achatomboita mazuva achigara kure neni. Yava nyaya yakevo iyo.
Saka pandasvika newe pano ndikawana Fero akamira padhoo ndashaya choice. Chazondinyaradza ndicho chikuru chiripo chekuti ndiri kuda kuti urarame; iye ndichiremba haadi kuti ufire mumaoko ake. Iyewo ari kutofunga kuti ndini ndakubaya newaya dzine magetsi ndichida kukuomesa. Handina basa nazvo; chero zvichiita kuti upore chete.
Asi havana havo kumbondirambidza kuti nditaure newe. Havana kuti nditaure newe, asi havana kundirambidza. Vanga vasingadi kuti ndigare muno newe, asi ndavavhunza kuti kana vachifunga kuti ndakugwinha nemagetsi, chinonditadzisa kuti ndiite zvimwechete kwavari chii ini ndisitorina kana gasva revukama navo – vabuda muno vachimanya.
Molly wapfakanyika paavete. Hana yangu yarova; ndiri padhuzedhuze naye zvekuti ndapotsa paduku ndavhazuka ndichitiza. Kwete kutiza kuti wamuka, asi kutiza kuti haafaniri kundivona. Kutiza kuti handidi kuti ahwe zvandiri kubvotomoka pano. Ndaita sendavona muromo wake uchishama kuti ataure, asi maziso ake aramba akavhara. Achakavata nhai. Ndaruma muromo wangu wezasi ndichida kutsikirira shungu dziri muruvoko dzekuti ndibate shaya yake ndihwe kudziya kwake.
Shit; dei waiona zvakaita fesi yako nguva ino, Madhuve. Handisati ndambovona chiso chako chakazorora zvakadai kwenguva refu. Kutaura chokwadi handisati ndambokuona wakavata, saka chiso chako ndanga ndisingazivi kuti chinenge chakaita sei. Mamwe mazuva muhupenyu hwangu ndinombokuona mufungwa dzangu wakavata. So B.E.A.utiful. So P.E.A.ceful. Yha. And I have you imagined you like this for so long. Ndichiri mwana mudiki ndaiimajina zvunhu zvekupenga. Ndaifungazve kuti unenge wakavata pamubhedha wedu, uye kuti ini ndini ndaizokanganisa rugare gwezviroto zvako nekukuwaranyurira machira ndichikumutsa kuti kwaidza mhai, mukai mubikire vana bota. Zvunhu zvakawanda chaizvo zvandaironga mumusoro mangu kuti ndichakuitira uye kuti ndichaita newe patinenge tava kurarama hupenyu tiri pamwechete, tichipedza mazuva edu ekurarama tichingomwekurirana…
Fuck. Ndiri kumboti kudiiko ini. Ndava kudoita sekuti ndini ndamborobwa nemagetsi fungwa dzikajambha jambha. Ndambokuudza kuti vana doctor havana kundirambidza kuti nditaure newe. Saka handizivi kuti zvandiri kutaura zvacho uri kuzvihwa here kana kuti hausi. Right now ndiri kudemba kuti dei wakadovata hako, nekuti haufaniri kuhwa zvinhu zvakatsva zviri kubuda mumukanwa mangu. Nekuti zvekuti ndingati ndingataurawo newe zvacho handina shamwari. Ndingataura nezvevana vako here? Ndiri kuti vako nekuti kana nanhasi handisati ndavaona. Kwete kuti handisi kuhwa sekuti ndevangu, asi ndichiri kushamiswa nechokwadi chekuti ndiri mubereki wena. Pawakatanga kundiudza kuti ndini baba vavo ndakangopindiwa nekushamiswa uye excitement yemunhu audzwa zvinhu zvaanga asina kumbofungira kuti zvichaitika munguva pfupi yehupenyu hwake inotevera. Asi hapana kana chinhu hwani chandinoziva pamusoro pevana vacho. Kana chinhu hwani hacho.
Ndizvo zvinhu zvandaidai ndakakuvhunza nezvazvo madeko izvozvo, Molly, kwete zvekuda kukubatirira kuti utende kuita mukadzi wangu nekuti you feel guilty kuti wakanditadzira. Ndaifunga kuti ndikaita kuti ufunge kuti ndiri kukuitira fevha yekuti watowanawo munhu anoda kugara newe uchibva mukunyadziswa kwakadai waizotenda nekukurumidza nekuti unenge usina sarudzo pazviri. Ndaifunga kuti ndikakupa sarudzo yekuti ndinogona kukuchengeta inini kuti usapa baba vako nhamo yekurera vazukuru vemwanasikana ivo vachembera zvakadero waizokurumidza kufarira zano rangu ukatenda kugara neni.
Handizivi kuti zvinhu zverudo zvinofamba sei, Molly. Ndakamboda zvekupisa rudo rimwe gore; ende zvakambondipinda chaizvo mazuva azvaiva muchechetere mvura yemuguvi. Ndosaka ndaiva ndoronga uye kurarama hupenyu mumusoro mangu. Asika unongozivawo kuti kana mvura yemuguvi yabvongodzeka inenge yakaita sei. Ndizvo zvakaitika kwandiri izvozvo. Ndaifunga kuti ndiri kupisa rudo asi ndakazobudamo ndatsva inini, moyo ukasara wava matsito zvekuti ndakambofunga kuti haufi wakapora. Neimwe zhira ndaiva right, nekuti handina kuzombopora kubva kuronda remoyo iroro. Iniwo kana kupora kwacho ndaiva ndisingadi. Unogona kuti ndiri gwara rinotya kurarama zvinoita vamwe vanhu pano pasi; nekuti handisini wekutanga kubvamburigwa moyo.
It’s all part of life. Dzimwe nguva unosangana nezvinhu zvaunofunga ndizvo zvako chaizvo chaizvo, asi unogona kuzochemedzewa nazvo. Pamwe ndizvo zvakaitika kwandiri izvozvo. Asi zvekuti ndisazvikangamwa uye ndisafambira mberi nekurarama ndichivhima rudo kune vamwe vasikana isarudzo yangu, Molly. Handidi kutambisa nguva yemwana wevanhu ndichimuudza nhema dzekuti ndinomuda, ini ndichiziva kuti ndakagova moyo wangu kudhara ndikasara ndisisina chekupa umwe munhu.
Saka ndakangovona kuti zviri better ndisiyane nazvo ndiite zvinhu zvandinogona. Ini ndiri munhu wezvinyogwa, Molly. Ndinoverenga mabhuku. Ndinonyora mabhuku. Kana ndichiita izvozvo ndinohwa kuti ndiri kumba chaiko. Kana ndichinyora zvinhu zvacho zvinenge zvichigadzigwa mumusoro mangu, ndichizvishepa nezhira yandinoda kusvika ndava kuvona kuti zvasvika pandinoda. Kana ndichiverenga zvinhu ndini ndinenge ndichigadzira zviso zvevanhu vandinenge ndichiverenga. Saka waona manje. Zvemabhuku zvinhu zvandinokwanisa kuchuna ndichicontrolla ndichiratidza gwara randinoda kuti zvifambe naro.
That’s because I’m a nerd, baby. Ndiri bhiza rakapfekedzewa chikepesi paziso rimwe nerimwe, rikaratidziwa zhira yekufamba nayo risingatendegwi kuchevuka kuti rivone kuti padivi paro panei. Tisu vana Murambazvivi vakapindiwa muropa nezvavakakura vachiudzwa nevakuru vavo kuti munhu unofanira kuverenga mabhuku kuti ubudirire pafundo, wotsvaka basa, kana wariwana wozoita zvekuroora. Hapanavo kana munhu wakamboidza kundiudza kuti chinangwa chehupenyu kunakigwa nahwo nekuti irombo rakanaka sei kurarama nyika yakanaka kudai nehuchi hwayo, nehupfumi hwayo nemhondi dzayo nemabhinya ayo nembavha dzayo nendyire dzayo. Kuti chinangwa chehupenyu kuisa nyemwerero pamiromo yevanhu vaunogarisana navo nekufarira nguva yako panyika, nekuti unogona kungokwanhurigwa hupenyu hwacho uchiri kuidza kuita zvido zvevamwe vanhu, ugofa wakatsamwa munhu.
Vanhu havambokuudzi izvozvo. Vanouraya pfungwa dzako nekukudzidzisa kuverenga mabhuku kuti uzopindura mivhunzo, kwete kuti uverenge mabhuku uhwisise zvaanoreva kana kuti unakigwe nawo, akuwanise dzidziso yehupenyu. Dzidza. Sevenza. Roora. Vaka. Zvara. Rera. Ndiyo pfupiso yehupenyu hwako iyoyo kana uri umwe wevanhu vakateerera zvaitaugwa nevanhu vakuru kare. Asi unongofa zvakadero. Zvisiri zvekuti munhu hauhwisisi kuti zvavaiita vaizviitirei vatana vedu. They had a very hard time growing up themselves. Chinhu chavaiziva ndechekuti kusevenzera murungu kana kusevenzera hurumende wakapfeka sutu ndiko kunobhadhara. Ndizvo zvinopedza nhamo dzako dzose munhu. Nekuti ivo vakakura vasina mari, saka vanofunga kuti nhamo yemunhu inotangira nekuperera pamari – kuwanikwa kwayo kana kushaikwa kwayo.
Saka kana uchikura unokura mafudzi ako akadorembugwa kudhara nechikwereti chen’ombe dzababa dzavakatengesa kuti uinde kuchikoro; ndikoka kuti chirere chigokureravo. Unozvagwa une chikwereti kumubereki kudhara, kana wapedza chikoro chacho unenge une chikwereti chehurumende chemari yayo yawaidya uri pacollege. Apa hausati wambotanga kusevenza kwacho. Hauna nguva yekumbofungavo kuti pane pauchaita zvinofadza moyo wako munhu. Unokura uchitya kutsauka mugwara rawakatarigwa, nekuti unenge wakaudzwa kuti ukangofoira chete wauraya dzinza rose. Hautombowani kana kamukana kekukanganisa kana. Saka unokura uri munhu wekutya chete. Kutya kutadza. Kutya kugumbura vabereki. Kutya zvausingazivi. Kana wasvika pane rimwe zera unobva waudzwa kuti chiroora; which means kuti kana wotsvaka musikana, unenge watova nechinangwa chekuwana kudhara. Most of the times nerds marry the first girl they kiss. Nekuti hauna nguva yekumbofunga kuti iwe pachako unoda munhu akadiika; kana kwaanobva kuchiyemurika chete, zvinhu zvose zvinenge zvadova muchechetere. Ndivo vasikana vekuroora, unohwa vakuru vachikuudza kudero.
Zvekuti iwe unofara kuvata panzvimbo imwechete nemunhu iyeye, uchimuka uchitarira chiso chake zuva roga roga, uchizvirangaridza kuti uyu ndiye munhu wekupedzisira wandichavata naye kusvika ndafa uyu; zvinenge zvava zvako izvozvo. Unofanira kufara kuti mubereki afarira mukadzi wako. Kuita sekuti mukadzi wacho ndewemadhara acho. Ndosaka uchizoona vanhu vaunofunga kuti vane zvose pano pasi vachizofa nezvigwere zvamazuva ano – pavanozopepuka vachicherechedza kuti nguva yose iyi hapana kana chinhu chimwe hacho chinoshura chavakaita nekuti moyo wavo ndizvo zvawaida, nguva dzinenge dzainda. Haugoni kudzoka sure kuti ushandure zvakaitika kare nekuti zvakadoitika. Asivo unoziva kuti haugoni kugara pauri nguva dzino nekuti handipo paunoda kugara. Hongu variko vamwe vanongoti zvichahumwi vosiya zvakadero; vochembera vachingodemba kuti dei hudiki hwaidzokegwa vaizoita zvinhu zvakawanda neumwe mutovo.
Unohwa sei kuzoziva, after so many years, kuti chinhu chawakangogona kuita pano pasi kuzadzikisa zvido zvevanhu vawaida kufadza chete, vanhu vaikuudza zvekuita nepekufamba napo, uchikangamwa kuti iwe une hwako hupenyu hwawakasendeka kudurunhuru uchimbofadza manext door. Kuti vedzinza kumusha vafambe vachizvipanha matundundu vachiti mwana wedu wakadzidza isu. Mwana wedu une mota. Mwana wedu nditicha. Mwana wedu ndimaneja. Mwana wedu une mari. Mwana wedu ihuzvu. Paanofamba nyika yose inogwadama. Kushaikwa kana munhu mumwechete zvake anowanikwa achiudza raini kuti ini vangu vana ndakavadzidzisa kuvhura pfungwa dzavo kuti vagamuchire hupenyu hwunovafadza. Hupenyu hunounza nyemwerero kune vadiwa vavo. Kuti ndakapa vana vangu chipo chekuita zvinovafadza, zvisinei nekuti ini ndinozvifarira here. Nekuti hupenyu hwavo hahumbofi hwakaita hwangu. Ndakararama nezhira yandaida, saka ndinofanira kuti mwana wangu aitewo dzake sarudzo; aite zvake zvitadzo, uye kuti aite dzake dzidzo.
Asi vamwevo ndivo vanoita nharo nehupenyu; vanofunga kuti zvavane mari yose pano pasi, vane kodzero yekugadzirisa zvinhu zvose zvavakatadza kuita nguva yavaifanira kuzviita. Vazhinji vakainda pasi nekuda kwenharo dzavo idzodzo. Asivo vazhinji vakainda pasi pacho vakafara; nekuti at least vakazofa vachiita zvinhu zvaivafadza.
Hupenyu hwekutevera mwezha wakagadzigwa kudhara hunogwadza, Molly shamwari. Hapana paunogona kumbofunga zvekubuda muzhira iyoyo nekuti unenge wava kunzi wadoresva. Takafamba nepo kwemakore nemakore, ende zhira iyoyi haina kumbotirasisa. Ndiwe ani iwe unotiudza kuti pakati pane chitsiga? Of course variko vamwe vanogona kuita rombo rakanaka; zhira yavakavakigwa ndiyo zhira yavanenge vachida iyoyo. Mukadzi anotanga kuvamirira mumugwagwa ndiye mukadzi wavanenge vachida, wavanogutsana naye kwehupenyu hwese.
I wasn’t a lucky nerd, Molly. Ndairarama hupenyu hwekudhirowavo mubhuku kubva pandakadzidzisiwa kuti munhu anofanira kupasa chikoro – kusvika rimwe zuva randakasangana nemusikana akakanda zvirongwa zvangu zvose mudondo. Hapana chinhu chiri pauri Madhuve chaimbondirangaridza zviroto zvehupenyu hwangu. Hapana kana munhu hwani hake andaiva ndambosangana naye mukurarama kwangu aiva asina kana chinomunetsa sezvawaiva uri. Waingogara uchifara usina kana hanya. Usina kana matyira. Ndaiva ndisina kana munhu wekukufananidza naye wena. Nazvino handina. Shamiso ndaizviziva kuti aigona kutaura zvaanoda hake; asika Shamiso ndagara naye kwenguva yakareba. Akafirwa nehama dzake dzakawanda achiri mwana stereki, ndokubva angokura achitya kuita zvitadzo zvakaurayisa hama dzake. Plus futi wakadokura wakaremegwa nemutoro wekuchengeta Joe nakudhara. Ini ndaidombova nani nekuti zvimwe kana zvanyanya ndaiva nemubereki wekuudza. Shamiso hapana munhu waaivimba naye nenhamo dzake, kuzhe kwangu. Dzimwe nguva ndinombofunga kuti ndiyo mhaka takazoita shamwari huru kudero – ini ndinofunga kuti zvinhu zvakashata zvakaitika kwaari zvakakwana, saka haafaniri kupinda dzimwe nyatwa futi.
Asi iwewe manje. Zvaiita sekuti waivapo kuvhuna mutemo woga woga wekurarama pano pasi. Asi ndakawira murudo newe musi wandatanga kukuvona chaiwo, nemaziso ako aitaura nyaya dzandaihwisisa ini ndoga. Zvunhu zvaindishamisa mazuva ose, uye zvakatora kuti ndiparadzane newe kuti ndizive kuti chaimbova chii chaizvo chaizvo chaindikwezvera kwauri semagnetic field yemaoppposite poles. Ndaida rusununguko gwako, shamwari. Ndiwe woga munhu andaiziva aiita zvaaida nguva dzaaida. Kumba ndaiva ndisina kumbotarigwa nguva dzekusvikako kana ndichibva kuchikoro, asi mazuva andatanga kudanana newe ndaidotya chero kusara newe kwezvinguva zvishomanana chaizvo. Asi nekundida kwako wakandidzidzisa rusununguko, Molly. Idzidziso yandisingagoni kubhadhara iyoyo.
Ndaida kushaya hanya kwako, nekuti kushaiwa hanya kwako kwaiva kuva nehanya. Waifarira hupenyu, uye mufaro wako wakaupakurira kwandiri ndikasununguka. Wakapindurudza raramo yangu, ndikatanga kuvona hupenyu nemaziso matsva zvekuti iwe pawaidhauta ndini ndaiva ndava kukutakura. Wakatsigisa moyo wangu ukaubvisa kutya, zvandaisambofungira. Ndaifunga kuti hupenyu hunongogonekwa nevanhu vari serious, nekuti ndaifunga kuti hupenyu inzvimbo yatinodofambira kuti tisvike kwairi. Asi wakashandura pfungwa dzangu, ndikaziva kuti gwendo gwacho gwandaiti ndiri kufamba ndihwo hupenyu ihwohwo. Kuti ndikaona ruva rakanaka mumugwagwa ndinofanira kumbomira ndichiriyemura nekuti hazviiti kuti ndidzoke panguva iyoyo zvakare. Kuti ndaifanira kurarama kunge nhasi ndiro zuva rangu rekupedzisira pano pasi, uye kudzidza kunge ndichararama nekusingaperi.
Kuti kana ndikasangana nerudo mumugwagwa wekurarama ndinofanira kuombera, nekuti kusangana nerudo gwako kwakangofanana nekuona zuva richivora, nekuti zvinoitika kamwechete muhupenyu hwako. Ende rudo waiva nagwo Molly. Wakandida nezhira dzakawanda zvekuti dzinogona kukwana kurarama kwangu kwose. Nguva dzose ndaiti kana ndinewe handaimbofunga zvekuti kune chinhu chinonzi kuwanana; nekuti kuwana haikona tinenge tava kutaura zvekubvisirana n’ombe nemari nevanyai nekuvunganidza vanhu nekurairana kuti zvamawanana kudai munofanira kutanga musha une zvana zvinochema. Shoko rekuti kuwana raiva pamepu yangu yehupenyu yandaiva ndakura nayo; ini ndaiva ndisisadi kana chinhu hwani chekuita nemepu iyoyo. Chinhu chandaifunga kana ndinewe kugarisana tiri pamwechete kusvika nguva yedu pano pasi yapedzewa naMusikavanhu. Hapana zvekuti tinopinza vamwe vanhu murudo gwedu. Just you and me baby. Ndaiziva kuti kana ndinewe imwe nyika yose kunenge kusina. Ende waiti kana watanga kundiimbira tiri muzvimupani zviya chero shiri dzose dzaimbonyarara. Pane chinhu chaiva muhwi rako chaitiudza kuti zvunhu zvose zvichanaka, chero taiva takatarisana nedambudziko rakakura segomo rekuNyanga. Taiziva kuti rudo gwedu gwakakura kudarika makomo ose pano pasi akabatanidzwa.
Ndinozviziva kuti taiva vana vaduku chaizvo zvekuti taisamboziva kuti chii chataiita, uye ndinozviziva kuti iwe waizviziva, asi ndaifanira kukuudza kuti ndinokuda everyday shamwari. Nekuti pandakazoshaya mukana wacho ndipo pandakaziva kurashikigwa kwangu. Ndaifanira kudai ndakakuudza nezuro. Zvakaitika zvakaitika, Molly wena. Asi hazvibvisi chokwadi chekuti kana usipo kurarama kwangu inyasha dzedenga. Manje madeko paya ndakapindwa nekutya kuti kana ndikakuvudza chokwadi waigona kunditiza uchifunga kuti ndaikunyepera nekuti ndinokuhwira vurombo; saka ndakafunga kuti zvekukubatirira ndizvo zvinoshanda. Ndiregererevo shamwari; ndava nenguva yakareba chaizvo ndisati ndavona nyemwerero yako isina zvitema yandakapedzisira kuona makore mana apera zvekuti ndanga ndakangamwa kuti unozviziva kana ndichikunungira nhema.
Kubva zvandasiyana newe handizivi kuti chinonzi mufaro chii, Mollyne Tadiwa. Shamwari yangu ihasha; hasha ndicho chinhu chandaita husahwira nacho kudarika kuhwana kwandinoita nevanhu. Anger has been my longest relationship since you. Ndinomuka nehasha, ndopwera nehasha, ndodzokera kunovata nehasha. Ndinomboidza kuzviudza kuti ndine zvikonzero zvose zvekugara ndakatsamwa pano pasi. Pamwe imhosva yekuti muhupenyu hwangu handina kumboita umwe munhu akagocha moyo wangu akaupisa sezvawakandiita wena. Waiva zvose zvangu. Ndaiti ndikakutarira ndaiona nhamo dzangu dzose dzichipera. Asi zvawakaita zvakasiya matsito chete paiva nemoyo wangu, zviroto zvangu zvose zvikanyangarika semhute.
Asi ndipo pane nyaya ipapo manje; handizivi kuti ndiwe wakazviita here kana kuti zvinhu zvacho zvakaitika kwauri. Ndakakutonga ndikawana une mhosva ndisina kana kumbohwa divi rako renyaya. Handizivi kuti pane zvazvaizochinja here, asi pamwe zvaizobetsera moyo wangu kuzorora wena. Pamwe dei ndakatora nguva kuti ndikuteerere ndaizogona kukuregerera ndozviregererawo ndigovona kufambira mberi muzvakanaka. Asika ini ndaida kugara nehasha, saka ndakaramba kuhwa zvawaiva wandidanira kumusha gore riya. Chandakakangamwa ndechekuti chinhu chinonzi rudo chinoda vanhu vaviri vari mazviri vose mhai. Ndaifunga kuti rudo chinhu chiri perfect chisingagoni kumbotsaudzira, zvekuti kana izvozvo zvangoitika chete, kugona ndiko kuita zvechirume ndogura rudo gwacho. Ko ndiri kumboti kudiiko ini; ndinozviziva kuti rudo chinhu chisina chinana chinochisvibisa. Isu vanhu tisu tinokurigwa nemiidzo nguva dzakawanda. Asi kana ndikatadza zvinoreva kuti ndazviita nemavune here? Kana ndikakanganisa zvinoreva kuti moyo wangu wanga usina kuchena here? Mivhunzo yose iyi ndingadai ndakaipindura musi uya, asi ndakatendedza hasha kuti dzipambe fungwa dzangu. Hongu tingati musi uya zvaiva zvakandikunda, because I had to deal with a lot that day – asi mamwe mazuva akazouyaka, ende hapana kana rimwe zvaro randakakutendedza kuti utsanangure kuti chii chakaitika.
Mwari wakandipa mukana wekuti ndikuratidze rudo gwandaigara ndichipaumba kuti ndinokuda ndinokuda, Molly – asi mukana uya pawakauya ndakakufuratira ukadyiwa nemhumhi. Ndakazviidza ngirozi isina zvitema; ngirozi isingadyidzani nevatadzi. Chero madeko paya ndakapihwa umwe mukana wekukuudza kuti ndinohwa sei pamusoro pako. Asi ini ndakadoidza kuti ndikunyengedze kupinda mumba mangu nekuti ndaikuitira fevha. Handina hangu kana kumbotora nguva yekufunga kuti uchiri kundidawo here kana kuti unohwei pamusoro pangu. Rudo gwako ndiri mutete paguri, Madhuve. Wakandizvarira zvivhindikiti zvevana, asi ini handigoni kukutenda naizvozvo.
Saka tiri pano nhasi. Kwahi nevekuchechi inohi Ebenezer - kwahi Mwari watisvitsa pano. Pfungwa dzake dzekusvitsa vanhu kwaanoda ndidzo dzinombondinetsa kubata hangu. Handizivi kuti sei zvakasvika pakuti ubapwe huro nerufu kuti ndizive kuti nzvimbo yako muhupenyu hwangu iri papi chaipo. Kutaura chokwadika, ini ndini ndaifanira kumboita ropa rinofashaidzwa nemagetsi kuti fungwa dzimbopindwa nemhepo, dzifunge fungwa dziri fresh. Handizivi kuti dei zvanga zvashata, kuti kana wanga wa... I don't want to think about it. Handisati ndakambokufunga usipo pasi pano. Kana kumbofunga pano pasi iwe usipo. Hazvifungiki Madhu. Dzimwe nguva ndinombofunga kuti unombondifungawo here, uye kuti unofungei kana ndikati nyengu nemufungwa dzako. Kwete kuti zvichambondinetsa, anyway. After zvakaitika madeko, ndofunga ndine good idea yekuti unofungei pamusoro pangu.
Ndafunga nzvimbo dzose dzatakasvika tiri tose. KwaMushandike. Kwambuya vako. Kuchikoro. Kulibrary. Kudenga. Miti yose yatakapedzera mashizha nekupurura muzvitondo zviya. Mavhiri aTadiwa ataipedza mathreads tichitambisa bhaskoro rake kumagiraundhi. Where the fuck does time go? Ndichifunga nguva dzose dzataigwa, zhinji dzacho dzichikonzegwa negodo. Kwete nguva zhinji, asi kuti dzose nguva dzataigwa taigwira nyaya dzevamwe vakomana nevasikana. Nekuti pane zvimwe zvose, kupesana kwepfungwa dzedu kwaiva nekuremekedza kusiyana kwadzo mukati. Asi zvevamwe vanhu izvii... mmm... Nguva yekutanga tahwisisana paiva pasina wena. Handizivi kuti chataitya kwaiva kugwadzisana here kana kuti kuruzana. Uchiri kurangarira zuva riya randapedza zuva rose ndichigwa nekuramba nyaya yawaida kuti nditende yekuti kana ndaiva ndisina kumbonyenga Shami kudhara, saka zvaireva kuti ndakambodanana naCecilia? Ndakadombotanga ndichiseka wani, nekuti zvakandiitira semashura kuti waifunga kuti ndaiva ndakangwara zvekuti ndaigona kudiwa nevanhu vanenge Cecilia kana mainini. Uye kuti iwe zvaidokugwadza futi. Zvaidondinetsa kuti waiva wambozvifunga sei in the first place.
Ndizvo zvakazoita kuti ndiite hashaka izvozvo pandaiva ndovona kuti nyaya yacho yaiva yopedza nguva yedu, nekuti ini ndaiva ndakamira ipapo ndichifunga kuti saka mwana uyu anombodei chaizvo? Ndaivapo newe, ndisina kana chinana chekupomedzegwa kuti pamwe ungahwa makuhwa ekuti ndakambovonekwa nemusikana muzvikwenzi kuchikoro, asi iwe ndipo pawaida kundipa vasikana vandaiva ndisina. Shami. Cecilia. Sandra. Pamwe zvimwe zvacho yaiva mhosva yangu. Asi chokwadi chacho chaiva mumoyo wanguka, ende ndaivona sekuti musoro wako waiva wakazara mvura zvekuti waisada kuvona chokwadi. Asi ini ndini ndaiva nefungwa fupi Madhuve. Pane kuti ndikuteerere kuti ndikuhwisise; ndaikuteerera kuti ndikupindure. Dai ndakahwa hwi raiva pasi pasi pekupopota kwako raitaura kuti waiva usingadi munhu ari perfect, pamwe ndaizvihwa ndikawana matsananguriro andaizviita. Chokwadi chaiva chekuti waiva usingandizivi, ende iyoyo yaiva imwe zhira yako yekuda kuziva kuti mukomana wako munhu akaita sei. Iwe waida kungodanana nemunhu akamira pachokwadi. Munhu anorarama, kwete anomira kumahombekombe achivokera vamwe vachidhidha mudhamhu repasi rino, iye achinongedza achipa mutongo wekuti uyo haagoni, uyo dei arova muchaira akananga apo. Waida munhu wekupinda naye mudhamhu imomo makasungana makumbo, zvekuti chero umwe woinda kure kwakaita sei, maingoguma mawanana chete kana mukatevera shinda yakakubatanidzai.
Shinda kuva nayo taiva nayo mumwe wangu. Asi iwe wainyanya kufunga nezvayo stereki. Ini ndaiva ndisingafungi zvachose. Kana ndaifunga ndaidai ndakazvivona gore riya randakakuta paduku kusiiswa Geography naTsangadzi paaingondifoirisa ndasara nemwedzi kuti ndinyore mafinals; ini ndichishaiwa kuti ndini ndaiita chidofo here kana kuti yaiva mhosva yei. Asi pawakada kundinyeurira ndini ndakadotanga kukupengera ndichiti zvikomba zvako zvaiva zvoda kundiurayira hupenyu hwangu nekuti zvaiva nemari nemikana yose yekundikanda kudurunhuru. Takapedza weekend yose tisina kana kuvonana. It was the longest week of my life. Ndinozviziva kuti ndaiva ndisati ndasamhuka hangu uye kuti pfungwa dzangu dzaiva dzisati dzanyatsa kuchangamuka panyaya dzerudzi ugwu, asi zvimwe zvinhu hazvimbodi kungongodzewa musoro wena. Ndaifanira kudei ndakavona ndoga kuchena kwemoyo wako makore acho.
Nekuti kubva makore ose awa apera ndiri ndoga, handisati ndambotarira mumaziso emusikana ndikahwa hasha nerudo pamwechete sezvandaihwa kana ndikavona maziso ako. Pamwe imhosva yekuti ndaitsvaga iwe mumaziso evanhu vasiri ivo. Asi ndaingoti ndikatarira chete ndaitadza kuvona zvaiva mberi kwekunaka kwechiso kana kupenya gweganda. Ndaitadza kusvika kumusiwo wemoyo. I have to give you this, baby; you set the bar so high handifungi kuti pane munhu achambofa akarisvika. Ndiyo mhaka ndakarega kuramba ndichizvinetsa nekutsvaga umwe Molly. I know I can never find her. Of which handifungi kuti ndakamukodzera futi, nekuti wekutanga wandaiva ndapuhwa ndakamurasha nekusafunga kwangu. Kana munhu wamboinda kudenga unongoziva woga kuti hapana zhira yaunozomboita shungu nekuinda kugehena. You were my heaven. My Molly. Asi panguva imwechete yandaifanira kukuteerera, I was found very wanting. Ndaiva ndapedzera miseve yangu yose kumakunguwo, zvekuti pakazouya hanga ndaiva ndangobata uta chete.
Zvakaitika kwatiri zvakaitika ndakavaraigwa zvekuti ndakapedza gore ndichiri mushock. Panguva yose iyoyi handina kukwanisa kuteerera moyo wangu waindiudza kuti pamwe panogona kudero pane tsanangudzo yandaizohwisisa. Asi ini ndakada kuita zvechirume; zvekuti ndiri Chikara, kumba kwangu hakuitiwi marara akadero sadza rigoramba richibikwa. Asi nhasi ndinongova paya pawakandisiya. Not that you went anywhere yourself. Asi tapedza makore akawanda tichigwadzisana zvekuti kana shamhu chaiyo handifungi kuti tichambohwa kugwadza kwayo. Ndakakupa mhosva yandaiva ndisingazivi kuti wakapara zvechokwadi here, uye kuti wakaipara zvambodii.
Asi nhasi vhiri rehupenyu riya ratenderera rikatidzosera kumba kwaMai Tadiwa kuya. Musi uya watakasara toga. Anga achifanira kuva mavambo matsva kufunga kwangu. Asi pane kuti ndikuratidze moyo wangu sezvandakaita musi uya, ndakuratidza kutsvinya kwangu. Hmmm. I really do not deserve you, you know. I really, really, really do not deserve you. Pamwe kugara nehasha ndicho choga chinhu chakandifita pano pasi.
Ndava kuinda iye zvino, Molly. Ndofunga mushonga wako wava kupera; kwahi unofanira kumuka manje manje. Handidi kuti kana wamuka, chinhu chaunotanga kuvona chive chiso chemunhu akapedza hupenyu hwake achikuratidza kuti haurevi chinhu pano pasi. Everything will be changed paunomuka. Kana wabuda muno tichavona kugadzirira mabirth evana, ndobva ndabuda muhupenyu hwako. Handifi ndakakunetsa futi. You deserve to be happy, Molly, ende tose tava kuziva kuti kana ini ndiri pedo rufaro gwako gunogara guri kure.
Ndasumuka. Asi zviri kundiomera chose kuti ndishozhonodze shoka dzangu kuti ndimufuratire, ndibude mumba muno; ndibude muhupenyu hwake zvachose sekuvimbisa kwandaita. Ndamutarira akavata pamubhedha ipapo kwenguva isiri kuda kuvona magumo, ndichivona chifuva chake chichikwira nekudzika pasi perushiti gwakamuputira; nemutumbi wake wose wakaita kuzorora kuita sekuti munhu ari kumba kwake. Rugare guri pachiso chake ungati ndegwemunhu avata akaisa shuga pasi pepilo kuti avate achirota zvinotapira. Ndichifunga; aimbova wangu munhu uyu, neminyepfu yake nehwangwaridzo dzake nerugare guri pachiso chake nerudo gwose guri paari. She used to be mine. Underline used to be. Achitokonewa kuvata zvechokwadi, kwete zvekufungidzira, nekuti aifunga ini. Asi iye zvino ndiye munhu wava kuvata hope dzeumambo muchipatara chaimo. Ndiye ava kushara kurohwa nemagetsi achinditiza inini.
Ndofunga wakandivenga kudarika kuvenga kwandinoita Manchester United neChelsea neCaps neHighlanders. She must really hate me. Chero dei ndanga ndiri ini dei ndichivenga inini kudarika kuvenga kwandinoita Manchester United neChelsea neCaps neHighlanders. Ndiri kuhwa kurema nekureruka pamwe chete – kurema kwenyama dzemuviri nekureruka kwefungwa; ini ndini munhu wazorasha fungwa ari pachipatara manje ini. Ndadzungudza musoro ndichikweva shoka dzangu kuti dzitarire kwadziri kufanira kunanga; ndiri kuhwa sekuti ndarambiwa patsva, ende iye zvino ndinoziva kuti hapana zhira yekuti ndingaita tariro yekuti tichadzokerana futi. Chero kutaura tose chaiko tadoguma nhasi. Zvakaoma; apa ndipo paunenge wabva mukubata chokwadi chekuti musikana unomuda zvemandorokwati. Ndiye rudo gwako gwehupenyu iyeye. Hazvinei kuti akambobvepi akadarika nekupi akazoguma ava kupi. Unozviziva kuti unomuda nemashizha ake nevutata hwake nezvose zvaanazvo zvinomusekesa nevanhu. Yha; uku ndiko kunonzi kutsokodzegwa moyo uku. Kuyeuka bako wanaiwa kuri nani, nekuti kana wariziva bako iroro, unozooma hako, asi mangwana kuchanaya zvakare ugowana umwe mukana wekurangarira bako riya. Zvangu ini ndezvekuzovona kuti munhu hauna kufa iwe wadofutsigwa murinda. Unoridza mhere uchichemera ani, ndiudzeiwo.
Nekuti zvisinei nekumuda kwako, haana kukushara. Haana kushara inini. Pakamuka muvhunzo wekuti asarudze, mwana akasarudza kurobwa nemagetsi epagedhe ralandlady achitiza choice yaiva mberi kwake. Ndamira ndakatarira mukova. Ikoko kumukova ndiko kwandinofanira kuinda ikoko. Ndinofanira kubuda muno. Handifaniri kucheuka zvakare. Ndikacheuka ndinochinja kuita gomo remunyu. Hazviiti kuti amuke agovona munyu wangu wakavharidzira mumba muno. Angavona uchichururuka misodzi zvikashura chokwadi. Ndazvuva shoka yangu yekurubopwe semupurisa apihwa order yesloooooow march. Ndokubva ndaiisa pasi, ndikakakata yekurudyi. Ndinogona kurarama asipo. Left. Ndakambozviita sei makore apera awa? Right. Pamwe yaiva mhosva yekuti makore ose awa ndaiva ndisina kumbozviisa mumusoro kuti aiva andisiya zveshuwa. Left. Zvaiita sekuti aiva amboinda kuchikoro mhiri kwemakungwa kwaaizodzoka tofambira mberi nehupenyu hwedu setaiva tisina kumboita nguva takaparadzana. Right. Asi ikozvino ndava kuzviziva kuti haandidi zveshuwa. Left. Bhero riya rainzi unoda kumbotanga waridzigwa bhero here rarira nhasi. Right. Molly haandidi. Left. Right. Left…
“Steve?”
Oo. Shit.
Hwi rataura zita rangu ndakamborihwa. Kudhara ndichiri mwana weFomu Foo. Pandakapedzisira kurihwa ndakatura befu refurefu, ndichifema kutya kwose kwaiva mandiri, nekuti panguva iyoyo ndakambopindiwa nefungwa yekuti muridzi waro aiva otandadza. Saka paakashoshoma achidana zita rangu ndakaita sendicharidza mhere nekufara. Kana ndaiva ndisiri mudondo maigara zvikara pamwe ndaiiridza mhere.
Manje nhasi pandahwa hwi iroro ndatonhora. Ndanga ndadova pakati pekuvhura dhoo kuti ndisiye mwana wevanhu achitsvaga rugare gwaakakodzera. Zvazviri, paradzokera kunoti dhuma kuna mai varo dhoo riya, ini ndangoramba ndiri kudivi raro randanga ndisingafaniri kuva. Handina kuchevuka. Ndinozviziva kuti ndikachevuka ndinoita churu chemunyu. Usachevuka Chikara. Ukachevuka warashika. Usachevuka.
“Steve.” Iko zvino waita kudana chaiko nehwi rakakora; ungati waanga asina kumbodzima nguva yose iyi. Ndipo pandairasha ipapo. Ndachevuka; ndikawana mwana wevanhu akazvaura maziso akatarira kuhwindo rakadziva kucorridor. Ndachevuka futi; ndikahwa dhoo riya randambovhara zvine mutsindo richibhagugwa zvine mutsindo richifovera mukati. Molly waridza mhere. Asi ini ndaramba ndakangooma ndiri pandanga ndiri ipapo. Ndichifunga; wanga usingafaniri kuchevuka Chikara. Hona zvawaita manje. Wapondesa mwana wevanhu.
Nekuti vanhu vapaza dhoo vachipinda muno ndinovaziva kuti ndivanaani. Vakapfeka majasi machena anovaratidza sevasevenzi vepano uye vane chingoro chekuchovhera vagwere kana vachiinda kunochekwa, kana kuti kana vafa; asi hapana kana kanguva kaduku kandamborashika ndichifunga kuti vanhu ava madhokotera ari kuda kuita basa rawo rungwanangwana gwakadai. Ndinozviziva kuti vakaviga pfuti pasi pemazijasi avaba, uye kuti pfuti idzodzo dziri kuzoshanda nhasi. Asi ndangoramba ndakangooma ndiri pakati pechiimba chino; ndofunga kuti ndadova churu chemunhu ini. Kuita kunge ndiri kuvona firimu revanhu vari kuda kundiponda patv. Yha; ndiwo magumo acho.
Varume ava ndivo vakaponda Mabasa Chikara
Varume ava ndivo vakaponda Marufu Chikara
Varume ava ndivo vakaponda Marcus Dziva
Ende nhasi vauya kuzopedzisa mabasa avo. Vauya kuzokohovedza inini.
Subscribe to: Posts (Atom)


c: text/html

text:
Reserve Bank
P.O Box MY 123456789
Money Way
Bank
Wadiwa Bond Note
Ndanyora ino tsamba kuti ndikuzivisevo kuti pano pauri kuda kuuya pabarika, huye US dollar ndiye achiri hake pamoyo womurume! Vana pula, pound, euro, yen naana metcazh vakatowoneka havo vakatodzokera vasati vasakadzwa.
Ini ndakambotsungirira asi zvino ndapfidza hangu, ndangogarira vana vangu! Ko ndichaendepi ndachembedzwa kudai?
Zvino huya hako wakagadzirira. Murume wawada unema domestic violence anotyisa chose. Haatye! Kana mapurisa aakutomutyawo. Saka wotosimba zvako.
Ndini wako akarambwa
Rand

robotstxt: allowed

filter: keep


text:
BHAIBHERI RINOMBODZIDZISEI CHAIZVO? (ZVINHU ZVINOBATSIRA PAKUDZIDZA)
BHAIBHERI RINODZIDZISEI?
Jesu Kristu Ndiani? (Chikamu 3)
Nyaya ino yakatorwa muchitsauko 4 chebhuku rinonzi Bhaibheri Rinombodzidzisei Chaizvo?
Ongorora humwe unhu hwakaratidzwa naJesu paaiva panyika uye kuti hunoratidzei nezvaBaba vake.
Dzimwe Nyaya Pachikamu Chino
Tsigira Kunamata Kwechokwadi (Chikamu 2)
Ungatsanangurira sei mumwe munhu zvaunotenda asi usingamugumburi uye uchiremekedza maonero ake?
Tsigira Kunamata Kwechokwadi (Chikamu 1)
Mwari anoda here kuti vanhu vapemberere mazuva ekuberekwa, mazororo echitendero, uye kuti vashandise mifananidzo pakunamata? Bhaibheri rinotii?
Kunamata Kunobvumirwa naMwari (Chikamu 2)
Kungotenda kuti Mwari ariko ndizvo zvega zvinodiwa here kuti atifarire? Kana kuti pane zvimwe zvaanoda kuti vanomunamata vaite here?


text:
Boyfriend yangu inoswera yakagukuchira beche rangu asi haimbondisvire! Ndiri musikana ane 36, boyfriend yangu inouya kumba kwangu yoswera yakangogukuchira
chinhu changu haimbondisvire, dzimwe nguva ongopfekera zvigunwe onditundisa, shondo yake handisati ndamboiona, ini ndini ndega ndinobvisa hembe tane mwedzi tichidanana.
Tete Molly seiko ndisingasvirwewo?
Muzukuru nyaya yakati womei, wakambotaura naye here uchimuudza zvaunoda. Kufunga kwangu pamwe ane kamboro kadiki or haatorina pamwe mukadzi sewe and anonyara kukuudza kuti haana mboro. I suggest next time yaanouya usabvume kuti akubate iwewe offer kutanga kumubata kuti uzive relationship yenyu isati yasvika kure…


text:
Tags:-
Bhavana Biography,Bhavana Profile,Bhavana Movies,Bhavana Movie Stills,Bhavana Movie Gallery,Bhavana Family, Actress Birthday,Bhavana Address,Bhavana Event Photo Gallery,Bhavana Real Life Photos,Bhavana Latest Photo shoot,Bhavana Rare Photos,Bhavana Saree Stills,Bhavana Beach Stills,Bhavana Films,Bhavana News,Bhavana Gossip,Bhavana Awards,Bhavana Filmography,Bhavana Picture Gallery,Bhavana Blog,Bhavana Blogspot,Bhavana Web Site,Bhavana Website,Bhavana Fan Site,Bhavana Latest Gallery,Bhavana Hot Gallery,Bhavana Navel,Bhavana Wet,Bhavana Scandel,Bhavana Pics,Bhavana Videos,Bhavana Wallpapers,Bhavana Photo Gallery,Bhavana Photos in Saree,Bhavana Pictures,Bhavana Scene,Bhavana Photos Bhavana Childhood Photos,Bhavana Dress,Bhavana Photos,Bhavana Blouse Photos,Bhavana New Stills,Bhavana New Wallpapers,Bhavana New Movie,Bhavana New Pics,Bhavana New Photos,Bhavana New Film,Bhavana MMS,Bhavana MMS Clip,Bhavana Movie List,Bhavana Mobile Number,Bhavana Makeup,Bhavana Marriage,Bhavana Quiz,Bhavana Qualification,Bhavana Email id,Bhavana Ramp,Bhavana Torrent,Bhavana Teeth,Bhavana Time of Birth,Bhavana Tight,Bhavana Yoga,Bhavana in Jeans,Bhavana Diet Plan,Bhavana Diet Chart,Bhavana Hairstyle,Bhavana Desktop Wallpapers,Bhavana Neelima Fakes,Bhavana Facebook,Bhavana Figure Size,Bhavana Fan Club,Bhavana Lips,Bhavana Childhood Pics,Bhavana Calender,Bhavana Childhood Pictures,Bhavana Vital Statistics,Bhavana Very Hot,Bhavana Virgin,Bhavana Exclusive,Bhavana,Bhavana Religion,Bhavana Rumours,Bhavana Thigh,Bhavana in Bra,Bhavana in Mini Skirt,Bhavana Photographs,Bhavana Screensaver,Bhavana Snaps,Bhavana Collection,Bhavana Full Name


text:
Pane nyaya dzakawanda dzinoitisa kuti vanhu vapokana pamusha. Ndichada kumbodzitarisa. Ukadzingwarira nyaya idzi unoita upenyu huri nani.
Kusagona kutaurirana.
Mese munokasira kuhwisisa kuti anenge ane chaanoziva akasaudza umwe kana kutaurirana pamusoro pacho, zvinoita kuti kuziva kwake kumuitise zvinhu zvinounza bopoto mumba. Zvinhu zvese zvomumba zvinoda vanhu vakasununguka pakutaurirana, kuti zvifambire mberi. Kune vakadzi vanoshora kuhwisisa kwevarume vavo zvcokusvika pakungoita zvinhu mumba murume asingazivi, ongozoerekana zvaitika. Akada kubvunza otukwa kuita sokuti chimbwanana chamwa mukaka wemwana. Murume anoits imwe FRUSTRATION yokuti akangoita shamwari anoiudza zvese zvemumba ofumura CONFIDENCE yomusha wake.
Ukuwo kune varume vanongoti chaafunga otoita, Mukadzi anongozoona ngoro yava pamba yakweretwa kumupositori anogadzira ngoro. Iwe kutoda kubvunza kuti ko mari yokubhadhara ichabva kupi, murume ototora chitirobho orova mukadzi kwahi ita zvako zvomumba, zvokungoro nemombe ndezvangu. Ko kungoudzawo mukadzi kuti pamusha panodiwa ngoro saka ndoda kunoikwereta kumupositori, tozobhadhara tatengesa magwavha kumusika zvakaipeiko?
Kana mukatadza kutaurirana zvinhu zvakawanda, munogara makangopokana chete. Kana une chaunacho pamoyo, gara nomukadzi/murume wako mumba mutaure pasina kupopota kana kukonana. Deredza hwi rako muchitaura. Hwisisa kuti umwe wako ane fungwa dzakewo uye dzimwe nguva dzinosiyana nedzako.
Mari inouya mumba
Nyaya yemari inokonanisa vakawanda. Izvi zvinoitiswa nokuti mari inenge iri shoma. Kana umwe chete achishanda asingashandi anenge odawo kuti aonekwe somuridzi wemari mogara pasi mese moita BUDGET yenyu. Zvino uya anoshanda akada kuti mari ndeyake ega, zvoitisa kupokana.
Kana muchishanda mese munokwanisazve kupokana pakuti vamwe varume vanoti mari inotambigwa nomukadzi ndeyavo. Mukadzi haana chake pamusha. Kozoitazve vamwe vakadzi vasingambodi kuhwa kuti mari ndeyenyu mese. Anongoda kupiwa mari nomurume, yake achitenga zvaanoda nayo.
Garai mahwisisana musati maroorana kuti munofungei nenyaya yemari inouya mumba menyu kana mukaroorana. Mukaroorana muchizivana zvoreva kuti ndizvo zvamada. Kwete kuzoti mese mava kushanda, mochitanga kutukana kuti ndiani anobhadhara Bill remagetsi.
Mari ikatambiswa hakuna anokangamwa nyaya yacho. Mukaroorana ukapinzwa chikoro nemari yekushanda kwemurume vamwe varume havahwisisi kuti maroorana mari ndeyenyu mese. Anoti ndini ndakakupinza chikoro nhasi wava kundishainira nemari yako. Kupinza mukadzi chikoro kuti musha wenyu uite nani pakushanda kwenyu mese.
Kugutsana pakuvatana
Hakuna nyaya inounza bopoto nokutsamwirana kupfuura yokuvatana. Unosvika pamba pemunhu wowanika mukadzi wepo akafundumwara sedzetse. Murumewo aenda kunoshanyira shamwari yake isina mukadzi, kuri kutiza mukadzi kwahi anofoya. Mukadzi ipapo haasi kuguta. Ari kungonyemudzwa chombo. Varume ve 5 minutes dai vachiziva kushungurudza kwavanoita vakadzi vavo dai vasingatombotangi nyaya dzokuvatana mumba.
Murume dzidza kugutsa mukadzi wako mumba. Mukadziwo dzidza kupa murume mazano okuti mese munakigwe nezvamunoita. Murume kana amboitawo effort, iwe chiratidzawo kuti murume ari kuzama. Ipa rukudzo kumurume anozama. Mupe manyawi kuti arambe achizama. Udza murume zvokuita iwewo uchiterera zvaanoda. Kana asingatauri, bvunza kuti "Baba Chimwana, ndodiiko ndoona sokuti hamusi kunyatsoguta, nokuti tapedza munongofuratira movata."
Ukamubvunza muri muLiving room iwe ugerewo pedo naye uchimutarisa mumaziso, anokuudza zvaanoda. Iwe chiporomisa kuita ubve watanga musi iwoyo. Kana usina kuguta usapopota, taurira murume zvokuita kuti ugute.
Varipo varume vasina rukudzo kumukadzi. Anoti akaona kuti hauna exprience seyake nemahure, anokuudza hauna kuraigwa saka chimbodzokere kwenyu unoudzwa zvokuita pakuvatana. Mazuvano vasikana vakawanda vanenge vasiri mhandara nokuda kwekutya kurambwa kuhi wanyima mukomana. Asi still vamwe vanozvichengeta variko. Ini sokuona kwangu kana mese musina EXPERIENCE chinhu chakanaka zvokuti. Munokura mese muchidzidzisana. Chinongodiwa kudzidza kutaura.
Kana murume achiziva mukadzi asingazivi, murume ngaaudze mukadzi zvokuita kusvika agona kwete kumusvodesa nokumuti ngaaende anoudzwa kwavo. Shuwa ungasvika kwenyu woudza tete kuti ndadzingwa nokuti handigoni kuiswa here? Kufumura mese. Udza mukadzi kuti aite chiuno achishandise mese munakigwe.
Chihure.
Hakuna nyaya inoitika mumba kuvanhu vakaroorana inotsamwisa sokuhurirana. Hakuna EXCUSE yaungapa inopa JUSTIFICATION pakuhura. Kuna uchida kuti munhu asazokuona somunhu akavimbika, tanga nyaya dzechihure. Hazvigoneki kuti uhure usingadi kuhura. Kuti murume/mukadzi ahure anototanga nokunyenga/kunyengwa noumwe munhu, zvadaro anobvimirana naiyeye munhu, vobva vabvisirana mabhurugwa. Hazvikwanisiki kuti uhure iwe usingadi kuzviita.
Tinoonazve vamwe vanobatwa havo chibharo. Chibharo hakusi kuhura, kumanikidzwa. Ukaudza mapurisa munhu akubata chibharo anotosungwa. Asizve kune vamwe anoti abvuma kubvisira murume wechihure bhurugwa, oiswa achitohwawo kunakigwa, ozoti vapedza opepuka kuti akanganisa obva anotaurira mapurisa kuti abatwa chibharo. Kana uri murume, usati wahura, hwisisa kuti kune vanhukadzi vakadai vanokusungisa.
Hakuna nyaya yechihure unowanikwa yakanaka pane zvinoitika pairi.
Kusiyana parutendo.
Mazuvano vanhu vakawanda havatendi nezvaMwari. Kuvatendi machechi avo akasiyanasiyana. Dai zvaikwanisika umwe noumwe munhu airoorana nemunhu ane fungwa dzakafanana nedzake. Vanhu vanopinda chechi imwe voroorana muchechi mavo. Chinonetsa ndechokuti maroorana umwe anokwanisa kuona zvinhu zvakaipa pachechi yenyu iyoyo imwe chete obva ada kunopinda imwe.
Vanhu vakawanda, zvikuru vanozviti maKristu havadi kuzviverengera Bhaibheri. Vanoda kuterera zvarebwa namufundisi, iye achitori employee wechechi ane agenda yakewo. Ndipo panotangira nyaya dzese dzikupokana. Bhaibheri hanrinyanyi kunetsa kuhwisisa zvinodiwa naMwari.
Kana iwe uri mupositori, roorana nomupositori chete. Kana uri muRhoma roorana nomuRhoma, kana uri muWhisiri roorana nomuWhisiri, muchingodaro. Kuda mari nokuda zvimwe zvinhu kunokonzera vanhu kuiginowa rutendo gwavo pakunyengana, mozoda kuchinja munhu maroorana. kupopotedzana kotanga kuitika. Hazviiti kuti munhu akura ari muPositori aroorane nomuRhoma. Kutenda kwavo kwakasiyana chose.
Kana uchinyengana nomunhu, bvunzanai kutenda kwenyu sezvamunobvunzana mutupo. Pamwe munokwanisa kuti hazvina basa asi panozvagwa mwana mese muchada kuti mwana aite rutendo gwenyu. Ndipo panotangira nyaya huru ipapo. Kana iwe uri mukadzi anopinda Whisiri, Positori kana Savadha vasingamwi doro, unonobika doro pamusha wemurume wako MuRhoma/muDhachi sei? Kana uri muSavadha asingadyi nguruve namagandari, unonozvibika sei pamusha wemurume wako?
Kuzvitsvakira nyaya yokukanganisa upenyu hwako. Tangai maita rutendo rumwe chete pakati penyu kana kuti mese hamutendi musati maroorana. Vanhu vakawanda vanoti rudo ibofu asi kunyeba chaiko rudo ibofu kune asingadi kuona.
Hama dzako nedzomurume/mukadzi
Hama dzomurume/mukadzi dzinokwanisa kukanganisa upenyu hwenyu. Unoona munhu angozvika pamba penyu otoda kugarapo. I papo mwedzi uri pakati, zvikwereti hazvina kubhadhagwa, mwana wechikoro ari kuda mari, Mota haina peturu, iye ari kuti enda neni kumusika ndinotenga mazai okunotengesa kumusha. Ipapo anoda mari yokutenga mazai acho asi Profit haazokupi. Hama dzinoda management chaiyo. Kaya hama yasvika, usatanga kudembademba kuti mari hapana. Demba nechibhende. Iye kana akachenjera achaziva kuti mwedzi uri pakati. Isuwo ngatirege kuvhakashira vamwe mwedzi uri pakati. Ukafunga kunovhakasha tengawo tunhu twekuenda natwo kubatsira vamwe. Usagara pamba poumwe munhu iwe usina income. Kana wadaro chiona kuti wavarerera vana, watema huni, wadiridza muriwo (tanga wabvunza bill remvura) watimba garden, wageza mota, etc kubatsirawo kuti vazorore.
Shamwari dzako nedzomurume
Pashamwari apo chenjerai kuti munoparadzwa nokusaona kuti PRIORITY yako iri kumba here kana kuti kushamwari. Mhuri yako inokuda kupfuura shamwari dzako dzemuraini kana dzekudoro. Ukaonaa shamwarii inoti waita chinhu chaunoziva kuti chakaipa iye wokubatsira kuvanza chinhu ichi pane kuti ange achikutsiura, munhu uyu haisi shamwari yako. Ndiye muvengi wako.
Toti waudza shamwari yako kuti wahura. iye ndiye anottanga kuchema kuti shamwari yake yakanganisa upenyu.Iwe wega unoona kuti wagumbura shamwarii yako. Iye anokutsiura kuti waitireii chinhu chakadai. Ndiye anotanga kukubvunza kuti washandisa here makondomu? Kana ukati kwete, iye anotaridza kugumbuka nokuti iwe ukafa anosara asina shamwari.
tti wamuudza kuti wafunga zvokuhura asi hausati wahura, anokuvaraidza agokuchengeta agokukumbira kuti uhwisise kuti zvauri kufunga zvakaipa. Kna atadza kukutsiura anokuudza kuti ukahura ushamwari hwapera nokuti haadi kuita shamwari yomunhu anohura.
Akaona shawari yako yepamoyo achikutsvakira munhu wekuhura naye kana kukubatsira kumukosva, zva kuti shamwarii hauna. Chitanga kutsvaka imwe shamwari ine unhu. Shamwari munhu akakoosha chose asi anfanira kuva munhu anovaka, kwete kuputsa.
Mbereko
Kukapera nguva pasina mbereko vanhu vanotanga kuona sokuti vakaita mistake kuroorana. Kasirai kundoonekwa muzive zvokuita nenyaya iyi. Kana mukadzi ange ari pamapiritsi, zvinokwanisa kuita nguva asina mimba. Murumewo kana achishandisa imwe mishonga kana kubhema mbanje anokwanisa kunge asingazvari. Chikuru hwisisa kuti inyaya inorambanisa vanhu. Murume anokwanisa kufunga kuti iwe hauzvari, iwewo uchifunga kuti iye haazvari. Mukanovhenekwa muunokasira kuudzwa kuti chii chakaipa pakati penyu mochigadzirisa.
Vashandi venyu
Nyaya dzevashandi dzapedza mhuri. Vasikana vebasa vanoonekwa sekuti mukadzi ava mumba saka changosara kuvata naye. Hino ipapo murume haazozivi kuti kunopfekwa kondhomu kana pava nechihure. Naponapo musikana webasa ototakwaira nemimba ya Boss wake. Nyaya dzese dzatokuipira.
Hwisisa maNEEDS emurume wako umupe zvese. Usatsvaka musikana webasa asiri munhu mukuru pauri chero zvodii. Unozvipinzira pakaipa uye kupa murume muedzo. Murumewo kana ada munhu wekuchengeta musha ngaatsvake mudhara abva zera, kwete chikomana chakagwinya chinofamba chakapfeka chikabudura zvidya zvichionekwa kusimba. Musi waunotadza kumisa chombo mukadzi anorota achivatwa nechikomana chakasimba. Unobva kubasa wakapfeka suit yakahi La Gambini, inodhura, wowana mukadzi avhurira chikomana chaunotambirisa USD150 pamwedzi.
Musaisana pamuedzo. Funga usati waita zvaunoda kuita. Vasikana vebasa vatinavo mudzimba ave kazhinji tinavo kuti vepa NEXT DOOR vazive kuti tine mari asi NEED chaiyo hatina. Kana usingadi kusuka ndiro enda unotenga DISH WASHER, usingdi kuwacha, enda unotenga WASHING MACHINE. Uchatoona kutimichini iyi yakachipa kupfuura munhu waunofidha zuva nezva, uye michini haihuri nomunhu.
Kuzvirova dundundu pakudzidza nokutambira
Vakawanda vanoti akadzidza oona sokuti kudzidza kwake kuri pausoro pezvimwe zvese zvaari, kutopfuura mhuri yake. Kana munhu achidzidza kuti azoitawo munhu ane mhuri yakasvinura. Mhuri murume, mukadzi, vana venyu, vabereki venyu mese. Onekwa kudzidza kwano pakuti wava kugona kuriritira mhuri yako. Kutaridza EXAMPLE yokuda mhuri yako. Hino vamwe vakadzi akadzidza ototanga kushora murume kwahi unongoramba uri maraicha sei ini ndava neDegree, Wava kundisvodesa. Chiendawo kuUniversity udzidze. Atokangamwa kuti murume ndiya akamushandira achitenga mabhuku ake achimubatsira kurera vana ambobva kubasa futi, kuti mhuri iite nani.
Taridza kudzidza nokugona mabasa ako kwete nokushora vaunofunga kuti havagoni. Murume wako ndewako chero akadzidza chero asina. ida murume wako zvaari. Iyewo achikuda. Usambomuita kuti ashungurudzwe nokukubatsira kwaakaita kuti udzidze. Kna achikusvodesa, mutengere SUIT dzinodhura nemari yawava nayo kuti pamunobuda aonekwe arimunhu ava pane chimwe chinhanho.
Kozoitawo varume vanoroora vakadzi vavaziva kuti vari pasi pasi pavo kuitira kuti kana oda kuita twake mukadzii ashaye mukana wekubvunza. Mukadzi wakadai haasii mukadzi chaiye kumurume akadai. Bheta kusaroogwa pane kuroogwa nomurume anofunga seizvi. uchatambura naye achikuona sekamwana kane makore maviri iwe uri mukadzi mukuru.
Kushaya mukuru pakati penyu, kuda kutonga.
Imba imwe neimwe ine mukuru pakati pemukadzi nomurume, asi chinhu chakangonakawo kuti mukadzi akudze murume wake. Hazvirevi kuti hausi manager wemusha. Zvinoreva kuti unopa murume CREDIT kuti murume wemusha. Kana muri vaviri unomupa mazano womurega achishandisa mazano aya iye somurume. Usashore murume wako. Murume munhu anofanira kugara ane CONFIDENCE yokuti ndiye samusha. Chero achiziva kuti ndiwe BRAIN yemusha rega azive ega asi iwe mupe rukudzo chete semurume wako. ngatihwisise apa vasikana. Murume akashaya CONFIDENCE mumba make panoitika nyaya dzakawanda dzausingadi.
Vana vane musikahwa
Varume vakawanda vanoti kana iye sababa vemusha akatadza kuranga vana vake unoona opomera mukadzi mhosva kwahi mwanasikana uyu akafanana newe asi iwe ipapo hauna kumboita zvemusikahwa. Pamwe mwana akafanana nambuya vake mai vababa vake. Tingazviziva sei. Iye sababa ngaarange mwana. Asi kuda kuwana mukana wekuramba mukadzi.
Kune umwe wandinoziva akaona mwana wake achifamba nomukomana vachitobva kuCHURCH vana ava, musikana wange ari muYEAR 3 kuUniversity. Baba vakazosvika kumba uturu hwehasha hwobuda nomumaziso chaimo ndokusvikorova mai vomwana kusvika vaenda kumapurisa murume ndokusungwa.
Vakazorambana havo asi murume akadzinga mhuri yese mukadzi navana 4. Iye ange ari Head teacher. Kwapera mwedzi miviri Deputy head teacher ndokuzogarapo pamba paya. Ikozvino vakazofa vese. Uya mukadzi wekurambwa mupenyu hake.
Kana vana vakatanga musikahwa vanopokanisa vabereki zvikuru baba vasingagoni kurera mhuri.
Kuita Business remhuri
.
kana munhu wechiZimba akangoita business rake vanhu votofunga kuti amba apa pane mari chose uye ndeyomurume wepo chete chete. Vakadzi vakawanda pamba pakangoita mari votoda kunoroogwapo nomurume wepo. Kana uchida kuhwisisa kufunga kwevakadzi vakawanda tora nyama nyoro iinyike mumvura ugoisiya pachitandamgare kune makore. Kudiwa kwainoita nenhunzi ndiko kudiwa kunoita murume ane bhizimisi nevakadzi muZimbabwe. Havana basa nokuti akaroora kare kana kuti muDhikoni kuchechi.
Bhizimisi rinorambanisa vanhu kana vasina kuchenjera.
Kushaya nguva mese
Mukaroorana mukashaya nguva yamunoti ndeyenyu mese pamwe chete, munokasira kungoonana sevanhu vanogara muimba imwe chete asi musina RELATIONSHIP. Itaiwo nguva yamunopedza muchivaka rudo gwenyu. Toti mese munoshanda asi hamuna vana, wanai nguva yamusingashandi mese mochirega kuipedza muchinoshopa kana kutimba gadheni. Sweraivo mese muchiita zvinoitwa nomurume nomukadzi kana vari vese. Kana gadheni ichida kutimbiwa tsvakai munhu anotimba mumupe mari yamapedza nguva muchishandira.
Mari norudo hazviwirirani. Pane mari yakawanda pane kupopota chete nokudadira vavakidzani nokufunga kuti mota dzakanaka ndidzo dziri pamusoro perudo. Munhu ita musha wakanaka asi ita BALANCE yacho pamhuri yako. Wanai Zuva ramunoswera mese pavhiki imwe neimwe. Musi wacho mononoka kumuka. Foni mombodzima kuti pasawana vanhu vanokunetsai. Kana une mota pamba siya waipaka kure zvokuti anoshanya akawana pasina mota anoti hamupo.
Kana mune vana musi uyu mese vabereki muripo nemhuri yenyu. Vana vanotarisirawo musi wacho. Movaitirawo zvakanaka. Kuenda navo kuPark, kutamba navo bhora, etc.
Mukasaita nguva mese hapana chamuri kuita muchapedzisira marambana chete. Zvakafanana nevanoroorana vogara munyika mbiri. Hapana zvazvinoreva. Garai mese pamwe chete. Ini hangu pane zvandakaona munyika dzandakagara dzinoti UK, SRA, Zimbabwe, handifungi kuti kune vakawanda vasingahurirani vachigara kwakasiyana.
Kuroya
Ukahwa munhu oudza umwe wake uroyi, chiziva kuti kune small house yava kuda kuroogwa naye. Iye ashaya chokukupomera nokuti hapana chawatadza asi asarudza Small house panewe saka kuti ungoenda pasina mhosva hazviiti saka ave kukupa mhosva yeuroyi. Fact ndeyokuti dai uchitoroya zveshuwa murume aitotya kukuramba nokuti waizokwanisa kumuroya usati waenda Uyezve haaiita Small house nokuti hayaimuda kana ane mukadzi anoroya.
Truth ndeyokuti varoyi chaivo hakuna zvachose. Ukakwanisa kuroya ungaita millionnaire overnight. Imagine uchiita security company yako yevaroyi chete. Unoita 50 years pasina mbavha yambosvikapo.
Murume anotya kukuudza kuti haachakudi nokuti ave kuda kuroora hure anokuudza kuti uri muroyi.
Idzi ndidzo nyaya huru dzinopokanisa vanhu vakaroorana. Gara nadzo dziri mufungwa mako kuti ukaona dzapinda mumba ukasire kudziona ugoona zvokuita nadzo.
Kusagona kugeza
Kana wakaroorana neumwe munhu zvinoreva kutimunhu uyu achanhuwidza muviri wako zuva nezuva. Dzidza kurerusa zvaanonhuwidza. Pakunovata, enda kunovatta uchinhuwirirawo zvinofadza. Dzidza kugeza zvakanaka, zvikuru panzwimbo dzinodikitira. nyaya inoitwa nevamwe iya yokuzora mazai mambishi muvhudzi munhu oenda akadaro sokuti aitigwa matoto neshiri, haiiti kurudzi gwedu. Kana wada zvechiRHASITA, chinyyenganawo nevanobvako kwazvakabva vasinei nokunhuwa kwazvo. Vekwedu zvinovanetsa kujaira.
Pamberi pemukadzi kana pasina kuchengetwa zvakanaka panobudisa hwema. Kozotiwo chombo chemurume kana chisina kugezwa pasi peganda, paunomubata kuti unangsa chombo chake chichipinda, ukafunyungura ganda unohwa hwema hwegweme. Gweme rinoda vinegar kubvisa BACTERIA yacho inoriitisa pese pemukadzi nepemurume. Ukageza nevinegar mazuva maviri, unmboita nguva zvsina kutanga futi.
kana wabvva kumwedzi, imbogezazve nayo bacteria ibve.
Mazino geza usati waenda kunovata. Wogezazve pakumuka. Kutaura nomunhu anonhuwa mumuromo hazvinakidzi. Kuzoti ada kukukisa, haa bodo.
UDZAI VAMWE!!!!!


text:
Mwari Tauya Nezvibereko Zveminda- V Zvichauya
M· Mwari tauya
V SIA Nezvibereko zveminda yedu Mwarii taauya kwamuri nezvibereko zve mindayedu
B Nezvibereko zveminda yedu Mwarii taauya nezvibereko zveminda yedu
Madetembo:
1. Vana vaMwari tambidzai kuna Mambo zvibereko zveminda
2. Mwari akashongedza mwaka nendaza yokukomborerwa akatipa kucheka kwakanaka
3. Akashanyira pasi ndokudiridza akapapfumisa kwazvo
4. Akatigadzirira zviyo ndokutipa zvokudya zvedu zvezuva roga roga
S.Akakomborera zvinomera zvapasi rwizi rwaMwari ruzere nemvura
6.Akanyorevesa nemvura inopfunha pasi mafuro akafukidzwa namapoka ezvipfuwo
7.Mapani akafukidzwa nezviyo zvinopururudza zvichiimba


text:
Garirira Mwari Mweya Wangu- I. Maputsa Nezungai
M· Garirira Mwari Mweya wangu
V S Ndiko kunobva kuponeswa kwangu, ndiye oga dombo rangu nomuponesi wangu, ndiye shongwe yangu yakakwirira handimbovhunduk:i.
B Kwaari ndiko kunobva kuponeswa kwangu, Mwari -- dombo rangu nomuponesi wangu, ndiye shongwe yangu --- yakakwirira handimbovhunduki.
Madetembo:
l.Mambo ndimi Mwari wangu ndinokutsvagai siku nesikati
2.Mweya wangu unenyota kwamuri nyama yangu inokusuwai
3.Ndakatarira kwamuri Mambo senyika isine mvura
4.Kuti ndione simba renyu Mambo netsitsi dzenyu
5.Muromo wangu uchakurumbidzai , ndichakutendai ndichiri mupenyu


text:
Rugare
Rugare, muchete kana mugaro (peace) zvinoreva kugadzikana kwenyika kana musha; pachinge pasina hondo, bishi kana bopoto. Rugare rwakakosha munyika kuitira kuchengetedzeka kwehupenyu hwevanhu, kuchengetedzwa kwepfuma, nekusimudzira mabasa ebudiriro.
Muchete kana rubvuro zvinoreva kuti zvinhu zvakamira mune zvakanaka (satisfactory state of affairs).
- Kuita muchechetere, kuteramisa (make peaceful) zvichireva kuwadzanisa kana kuunza kugadzikana.
- Kuva nezivambira kana kuvamba (seek a quarrel). Vemamwe matunhu vangati kuva neziyambira kana kuyamba.??
Mamwe Mashoko[chinja | edit source]
- Dendemaro (1. Peace) apa kureva rugare.


text:
Nyaya dzemuBhaibheri
Nyaya dzinoda kushandisae Adobe Reader
Testamende Yekare
- Mwari paakasika zvese - Nyaya
- Kutanga kwemunhu kushaya mufaro - Nyaya
- Nowa nedutu guru remvura - Nyaya
- Chitsidzo chaMwari kuna Aburahama - Nyaya
- Mwari anoyedza rudo rwaAbhurahama - Nyaya
- Jakobho Munyengeri - Nyaya
- Mwana anodiwa anoitwa muranda - Nyaya
- Mwari anoropafadza Josefa - Nyaya
- Muranda anobva murwizi - Nyaya
- Mwana waMambo anoita mufudzi - Nyaya
- Tozoonana Farao - Nyaya
- Makore makumi nemana - Nyaya
Testamende Itsva
- Kuzvarwa kwa Jesu - Nyaya
- Murume anotumwa kubva kuna Mwari - Nyaya
- Jesu anova nenguva yakaoma - Nyaya
- Jesu anosarudza vadzidzi gumi navaviri - Nyaya
- Minana yakaitwa naJesu - Nyaya
- Mukuru wetemberi anoshanyira Jesu - Nyaya
- Jesu Mudzidzisi Mukuru - Nyaya
- Murimi nembeu yake - Nyaya
- Murume akapfuma nemurombo - Nyaya
- Mwanakomana akarasika - Nyaya
- Paska yekutanga - Nyaya
- Kudenga, ndiwo musha wakanaka we Mwari - Nyaya


text:
Dorrit Mwanza, Natalie Chasiya naMonalisa Madzeko
CHAKANAKA chakanaka mukaka haurungwe nemunyu!
Tinofara zvikuru nemukana watakawaniswa nekambani huru mune zvenhau munyika muno, yeZimpapers, wekuziva mafambisirwo ebasa renhau apo takaita svondo rose tiri kubepanhau reKwayedza. Pamazuva ekutanga, hana dzedu dzakange dzisina kugadzikana sevana vechikoro uye nekuti takange tisina ruzivo rwekuti zvinhu zvaizofamba sei. Asi takazodzikama nekufamba kwenguva.
Izvi zvinoda kuzvionera pamhuno sefodya nokuti takakwanisa kuenda kunzvimbo dzakasiyana dzinosanganisira kumatare edzimhosva, kuHarare Civil Court tichinotapa nhau tiriko. Kuburikidza nekunotapa nhau kumatare edzimhosva, takadzidza zvakawanda pamusoro pezvinoitika muupenyu hwevanhu.
Asi basa guru rakazosvika nemusi weChitatu, 10 Nyamavhuvhu apo “takakandwa kwacho kwakadzika” mukutapa nhau. Tiri vatatu kudai, asi tichiperekedzwa nevagara mubasa iri, takanzi tinoferefeta nyaya inonetsa kuwana, yemumwe mukadzi anoti anosvikirwa naMbuya Nehanda uye achigara musango.
Takaenda nemota yebasa kurwizi Hunyani, kuChitungwiza, tiine mutori wenhau mukuru Kingstone Mapupu naAmager Mufema. Pahutatu hwedu, hapana aiziva zvataizonosangana nazvo. Asi takanoita mahwekwe nezvinhu zvechinyakare izvo zvataive tisati takamboona muupenyu hwedu.
Tiri munzira kuenda kurwizi rwaHunyani uye taburuka motokari kuti tinosvika kwaive nenyaya yataida, takaita jambwa rekusangana nemusvesvenenga wenyoka huru iyo yaityisa zvikaita kuti Natalie avhunduke ndokubereka tsoka achitiza zvakakatyamadza vamwe vose.
“Ini muupenyu hwangu hwose handisati ndakambosangana nenyoka mhenyu saka ichi chinhu chandishamisa zvekusara ndakabata hana mumawoko,” akadaro Natalie oita serutsanga rwuri mumvura kudedera.
Patakasvika panzvimbo inogara mudzimai anoti anosvikirwa nemudzimu waMbuya Nehanda uyu, takatambirwa nenzira yakatishamisa, yekuzoreswa bute pasi petsoka dzedu pamwe nekubvisiswa shangu tisati tapinda panzvimbo inonzi inoera.
Svikiro iri rinogara nevamwe vanhu pachitsuwa chiri pakati perwizi urwu. “Ndava nekutya kukuru sezvo ndisati ndambobata bute muupenyu hwangu uye zvandipa kudzamisa pfungwa ndichitya kuti iyi inzvimbo yakambomira sei. Ndava nemubvunzo nhando washaya anopindura,” akadaro Dorrit tichangobva panzvimbo iyi.
Tichiri ipapo, hana dzedu dzakatanga kurova kunge manhanga ari kukwata apo takanga tave kunzwa kuremerwa nenzvimbo yatakange tasvika iyi, apo takabvunzwa mitupo yedu tose uye nokupihwa mhandire kuti tidye.
“Semunhu ange asati ambosvika panzvimbo yakadai, ndakashamisika kunzwa mbuya iyi ichiti inoera mutupo sewangu, uye kuti vange vave nekakundifarira kandisina kunzwisisa,” anodaro Monalisa. Zvisinei, takakangirwa mhandire panzvimbo iyi idzo takaita chipata-pata kudzidya sezvo dzainaka zvikuru.
Handisu bedzi takatorwa moyo nemhandire idzi asi kana Mufema nemutyairi weZimpapers, Joram Muchina, vakasvika pakudzibvutidzana zvakaita kuti tizokangirwe dzimwe. Zviya zvekuti taive musango takazvikanganwa.
Takashamiswa kuonawo Mapupu achikandirwa hakata apo aiudzwa zveupenyu hwake nemukadzi uyu, uyo aiputa bute zvakanyanya. Mapupu akabvumirana nezvaive zvataurwa pamusoro peupenyu hwake nesvikiro iri.
Pakazoburitswa dehwe guru reshato iro rinonzi nemukadzi uyu anogara naro achiriisa mumvura yaanogeza. Dai taive kuchikoro nevamwe vedu ndipo pataiti, “Mahwani aye atanga.” Patakaona dehwe iri, takavhunduka zvakanyanya ndokuita zhowe-zhowe tichitya.
Takaonawo chishamiso cherwaivhi rwainzi rwakange rwave nemwedzi mitanhatu rwusingabve panzvimbo iyi, kana kufamba bodo!Takazopedza zvedu hurukuro nesvikiro iri ndokudzokera kumahofisi eKwayedza, nyaya yatainge tafambira tava nayo.
Zvose izvi zvakatiita kuti tive neruzivo rwemabatirwo ebasa rekutapa nhau uye takagutsikana kuti nhau dzose hadzingowanikwa nyore. Tinoda kutora mukana uno kutenda Mupepeti weKwayedza Patrick Shamba nekutiwanisa mukana wekudzidza mabatirwo ebasa rekutapa nhau. Hatikanganwe News Editor Tandayi Motsi, Mapupu, Daphne Machiri, Tafadzwa Mutsotso, Malven Mugadzikwa naMufema avo vakaita kuti nguva yedu tiri kubepanhau rizere nenyaya dzinofadza nekudzidzisa iri itinakire.
Tinoshuvirawo kuwaniswa mukana wakadai nemamwe makambani munguva inotevera sezvo takadzidza zvakawanda pataive kuKwayedza.


text:
Kudzitirwa kwemwedzi
Kudzitirwa kwemwedzi musi waOctober 8, 2014
Kudzitirwa kwemwedzi (eclipse of the moon) zvinoreva kuvhariridzwa kwemwedzi kunoitika kana zuva, Rinopasi, nemwedzi zvanangana zviri pamutsetse wakati twasa; apa Rinopasi rinenge riri pakati pezuva nemwedzi. Chinoitika ndechekuti mwedzi unenge usisa tambire chiedza chinobva kuzuva, chinova icho chinoonekwa sechadzera pakupenya kwemwedzi manheru. Kana zvadaro mwedzi unoenda murima kwechinguvana, kusvika mitumbi mitatu iyi yapesana pasisina kuvharidzirwa kwechiedza chinobva kuzuva chinoita chadzera chinopenyesa mwedzi.
Kurerutsa Mutauro[chinja | edit source]
Shoko rokuti kudzitirwa (Screened; overshadowed; eclipsed; hidden) rinotaura kuvhariridzwa kwechinhu chinosionekwa nokuda kwechimwe chapinda pakati pemucherechedzi nechinhu chekutanga. Saka pamuenzaniso uri pano mwedzi unodzitirwa neRinopasi kana Rinopasi richinge rapinda pakati pezuva nemwedzi zvichikonzera kuti maranzi ezuva asasvika kumwedzi; izvi zvoreva kuti chadzera chezuva chinosionekwa pamwedzi hachichaonekwe.


text:
Rukweza
Rukweza (Millet) idzinde rinenge huswa rinembeu dikidiki dzinodyiwa sechikafu uye dzinde iri rinoshandiswa sechikafu chezvipfuyo, nokubikiswa sadza nedoro. Rimwe zita rinoshanda nderekuti njera.
Muno muAfrica rukweza rwakawandira kuNigeria, Niger, Mali, Senegal neBurkina Faso. Rukweza runorarama munzvimbo dzinopisa dzisina mvura yakawanda, runorarama makore enzara.
Mamwe maDuramazwi anoti zviyo riturikirwe kunzi grain in general, kureva mbesa dzose dzinorimirwa kuti dzigodyiwa tsanga.
Mhando dzerukweza[chinja | edit source]
- Gwezere (1. Eleusine indica & africana 2. High-eared var finger-millet) imhando yerukweza.
- Kudoro kana chiutsi (Dark-headed var finger millet) imhando yerukweza rwakasvipira.
- Mhewana; chibwe; garindi; chikwai; ndundu; mazhovore; chinyamandi; mande; chimhive; maramba. Kune zita remhuri rinonzi Nyamande.
- Mande (black grains of millet) rukweza rune tsanga nhema.
- Njera kana rupoko (red or brown millet).
Mamwe Mazwi[chinja | edit source]
- Njera (the day's portion of grain).
- Dzinda (A little on grinding stone)
- Muchokotwa (abundance of grain).
- Koto kana makoto (empty ears of finger millet) zvichireva hura hwerukweza husisina mhodzi mushers mekupura. Vanokotorodza makoto mushure mejakwara.
- Hura (ears of millet or sorghum) kutaura nhengo dzakabata mhodzi dzerukweza kana mapfunde.
- Shiri dzinomhumha pamurwi werukweza. Kumhumha zvichireva kumomotera.
- Mande (1. Black Finger millet grains; 2. Particle of crushed grain).


text:
Friday, 22 August 2014
Zvokuita kana murume/mukadzi wako asingagoni basa
Asi kana waziva nokuhwisisa kuti maitire enyu haagutsi uye kuti unoziva zvingagutsa, unofanira kuti uudze umwe wako kuti mumbozama zvitsva muone kuti zvinogutsa here. Pakuudza umwe wako apa, unofanira kungwarira kuti iye asafunga kuti zvauri kuda wakazvidzidzira pane umwe munhu kana kuti une Experience yazvo. Ita sokuti unotodawo kumbozvizama asi pari zvino hauzivi kuti zvinogutsa here kana kwete.
Saka pano toda kumbotarisa mabvunzire aungaita kuti mese munge munoda kumbozama zvitsva.
Vakadzi vasingagutsi:
Chokutanga ngationgorore zvinhu zvingaita kuti mukadzi ahi haagutsi murume. Varume vanofunga kuti mukadzi haagutsi vashoma chose kune vakadzi vanofunga kuti murume haagutsi. Mukadzi asingagutsi munhu asingambowaniwo nguva yokuti paya ari ega ombofunga mavatire aangaita nomurume wake kuti zvinakire murume.
Munhu asingazivi kushandisa chiuno chake kupa murume manyawi okumukoira
Munhu asingaratidzi kuti anofarira chombo chomurume wake
Munhu asina CONFIDENCE nomuviri wake kusvika pakusaziva kushandisa muviri kukwezva murume wake. Varume vanokwezvwa nomuviri wemukadzi panyaya dzinoti:
Mukadzi kutaridza kuva nomusikahwa kana ane murume wake
Mukadzi kunemera murume wake panyaya dzokukwigwa kana vari vese
Mukadzi kunyemudza urume nhengo dzomuviri dzinoitisa zemo
Mukadzi kudzidza kuti kana pane CD inorira zvinomufadza ombojaivhawo zvinoratidza kusununguka pamberi pomurume wake.
Mukadzi akasununguka kuva asina kupfeka kana ane murume wake chete.
Mukadzi anoziva kuti kana pamwe pemuviri wake pachivava, anopa murume mukana wekupakwenya achiita sokuti zviri NATURAL kukwenyewa nomurume chero papi zvapo.
Mukadzi anotaridza kugaroshamiswa nechombo chomurume wake zvisinei kuti wachipinzwa kwemakore mangani, chinhu chinoshamisa kubata, kurezva, kupinzwa, etc
Mukadzi anobvuma kuti kana chombo chapinzwa anohwa muviri wake kupwiswa nazvo zvokuti haakwanisi kusachemerera.
Mukadzi anogamuchira kupinzwa chombo nokusimudzira nokupa murume simba rechiuno chake mukupa chikapa.
Mukadzi anofarira kuvata nomurume wake magetsi akabakiswa achiziva kuti murume achaona maitire ake ase vachiita.
Kana paya usina hembhe ukatarisa murume wako nekona yeziso uchaona kuti pane nhengo dzomuviri wako dzaanotarisa kupfuura dzimwe. Dzidza kudzishandisa kumukwezva kuti amire chombo agoda kuvata newe. Pamwe imborambirirawo kuiswa kuti aise EFFORT pazviri. Motombokwikwidzana uchimuvharira makumbo kuti umupe mukana wekuita seakukurira asi uriwe uri kutoda kumupfuura. Uchaona kuti mavatigwe aunoitwa anonaka chose.
Toti uri murume asi mukadzi wako haana zvese izvi, anongovhura makumbo iwe wopinza woita zvese iye achinge munhu akafa kare kusvika mapedza, ungaita sei kuti nyaya ichinje?
Varume
Vakadzi vane nyaya shoma dzavanowanza kukomburena nadzo asi vanadzo mudzimba vakawandisa, iri ngari yokuti varume havadi kudzidza pazviri. Nyaya dzinoti
Murume anokasirira mukadzi - Iyi ndiyo nyaya huru chose chose pakusagutsa mukadzi. Kuti mukadzi agute anoda kushungurudzwa nechombo kwenguva yakareba chichingokwizakwiza mukati make iye achingosinira mvura nefuro achihwa pane moyo. Dai varume mainyatsoziva manakire azvo maisakasira kuzvipedza.
Murume asingazivi kutora nguva pakumbotamba nomukadzi wake achimukisa, nokumwa mazamu, nokukwenyerera pamberi nemuzvidya, magaro, seri kwemabvi, etc, kuti mukadzi wako azivewo kuti unoziva kuti munhu kwete kungomuona seburi rokupinza chombo chete. Mukadzi munhuwo sewe, ziva pane nhengo dzomuviri wake dzinoda kutokonywa kuti afare. Ziva pokubata. Chitubu ndicho hacho asi ane zvimwe zvinoda kuti utambe nazvo.
Murume anozivawo kuti kunogezwa nokukwesha mazino mazuva ese, uye kuchinja nhumbi dzomukati. Murume anoutsanana murume kwaye veduwee. Kana achiuya kumubhedha hautyi kumumwa chombo nokuti unoziva kuti ageza zvakanaka.
Murume asingasvuti fodya nokumwa doro ozoda kuvata newe. Bodo veduwee. Kana wamwa hako doro rako chidzvova uri kure uko.
Murume anomirira kuti mukadzi anyorove zasi asati apinza zvigumwe kana chombo. Kana mukadzi anyorova ava nezemo uye ari munhu ane unhu, iye ega anokuvhurira makumbo wotesita wega kuti panyorova here, wozopinza chigumwe wombokwizirira mukati kuno kumadziro akananga kubhinzi, wokwenya kwenya mukati uchihwa kuwedzera kunyorova. Zvadaro chiziva kuti chombo chokwanisa kupinda pasina dzimwe nyaya. Kupinza mukadzi asina kunyorova kuratidza ufuza nougino hwekusaziva kuti zvinogwadza.
Murume anoziva kuti mukadzi anokwanisawo kuneta saka kana basa romumba rawanda anobatsigwa kuti simba rasara riya rizoshandiswa pane zvokugovana rudo. Mukadzi kana akaneta zemo ishoma ndipo paunohwa oti "Kwira ukasire kupedza ndoda kuvata"
Idzi ndidzo nyaya dzinoitisa kusaguta kwevakadzi mudzimba. Hadzinetsi kugadzirisa uye hadzisi nyaya dzokutukanirana.
Saka kana uri mukadzi wemurume ane nyaya idzi ungadii kuti zvinhu zvichinje?
Zvokuita mumba menyu.
Kana ukaona kuti umwe wako ane nyaya yakarerekera pakusakugutsa uchaita sei nazvo. Kunyarara hachisi chinhu chakanaka nokuti nyaya yenyu inoenderera mberi iwe woshaya mufaro kwenguva refu. Iye anokwanisa kusatombofunga nezvekuguta kwako kana iwe unyerere. Saka pano ngatibvumirane kuti nyaya ngaibude pachena. Mabudire ayo ndiwo anonetsa nokuti unokwanisa kuzvitangira dzimwe nyaya kana ukasagona kutaura zvakanaka.
Chokutanga dzidza kugarobvunza umwe wako kuti chii chaanofunga kuti chinganakira murume/mukadzi. Ita sokuti uri kuongorora kusiyana kwekunaka kwemaitire akasiyanasiyana. Toti mukadzi wako haasi kukupa chikapa. Unokwanisa kumubvunza kuti chii chaanofunga kuti chingahi chinonaka pamukadzi kusvika ange akasiyana nevamwe. Rega arondedzere ega iwe uchingobvunza mibvunzo yako chete. Apedza kana ambotaura nechimwe chinhu chaunoda kuti ange achiita, chimukumbira akuratidze kana mava kundoita basa. Paanongokuratidza chete chiratidzawo kuti wazvifarira. Chero akasanyatsogona, ipa rukudzo pane zvaaita izvozvo kuti aite manyawi.
Panyaya dzokugeza nokukwesha mazino panoda kufunga. Isira murume mvura yokugeza ageze. Mubatsire kugeza. Mugezese musana tsoka, vhudzi, etc, wotombotamba nechombo uchimugezesa kudaro. Muisire TOOTHPASTE pa TOOTHBRUSH womupa akweshe mazino. Mutengerewo mishonga yokupfapfaidza muhapwa kuti anhuwirire zvinofadza. Zvadaro kana musi waafungawo kuva noutsanana, muudze kuti ari kunhuwirira zvinoitisa zemo. Ndizvo azive kuti utsanana nezemo romukadzi wake zvinoenderana.
Chisingaiti ndechokutanga kutsoropodza umwe wako kana asingagoni chimwe chinhu chaunoziva kuti chinokunakira. Ukadaro nyaya yako yatowedzera kushata kwayo. Munhu wese panyika dzese anoda kuva iye anogarofungwa nomunhu waakaroorana naye. Ita zvinhu zvinoita agare achikufunga pane vakanaka kwete zvakaipa. Ndizvo tichiti pamazuvano edzifoni dzemuhombodo idzi, unokwanisa kutumira murume/mukadzi wako zvimagwaro zvinoita akufunge uye adzidze chimwe chinhu chaange asingazivi pauri. Unokwanisa kumuudza zvaunoda pafoni.
"Uri kufungeiko? Wasvika kubasa zvakanaka here?"
"Ndasvika. Hapana hangu, basa riri kutobhowa. Ko kwako kuri sei"
"Kunobhowa. Saka rega ndigokutsivira tava kumba"
"Kutsivira chii futi ndakanganisei? "
"Hapana chawakanganisa. Madeko wakandikwira zvemimba chazvo. chii change chaitika? Ndamuka ndichifara zvokuti."
"Ini ndaitoti ndiwe uri kugona. Saka zvemimba ndozvinofamba sei. Asi wava kuda mimba here? "
"Chitaura zvimwe zvaunoda ndigowedzeraka"
Nyaya yoenda mberi yakadaro pamafoni enyu. Masvika kumba wana mukana wekutanga nyaya nomurume wako, zvikuru kana akambokupurudzura magaro kureva kuti ari kufunga nezvemuviri wako. Asi uchaona kuti varume vakaroora/gwa vanotaura nyaya idzi nevanhu vasiri vavo asi vavo havana chavanotara pazviri pamafoni nepamaFACEBOOK, WhatsApp, etc.
Murume wako munhu anoda kukukwira nguva yakawanda asi hausi kumupa manyawi azvo. Ukatarisa mufoni yake uchawana kuti ane zvimahure zvemuraini zvaanogaronemerana nazvo iwe uripo. Nemerana nomurume wako panyaya dzese muchitamba.
Mukadzi wako munhu anoda chose kuti dai wafunga nezvake nguva dzese. Ukatarisa foni yake uchaona kuti pane zvikomana zvemuraini zvaanoudza nyaya dzisingaiti, kuri kuda munhu wekutamba naye chete. Iwe ipapo uri kufunga kuti kushamwaridzana nomukadzi wako zvinoita akudherere, bodo, zvinoita akwire zemo agokufadza. Unokwanisa kutengera mukadzi wako kamwe kanhu kasina kana maturo asi kwaari zvinoreva kuti wamufunga asipo. Uchaona ochigamuchira achinyemwerera achikoshesa chinhu chawanga uchifunga kuti hachina basa. Value yacho iri pakuti wamufunga. Hwisisai ipapo varume. Tenga maruva, chihwitsi, bhiro yokunyoresa, sambo, kana chimwe chaunoziva kuti anochida choita SURPRISE. Mukadzi anodadiswa nazvo.
Gadzirisai zvisingakufadzii mudzimba dzenyu veduwee.
Udzai Vamwe!!!!!!
7 comments:
- Anonymous said...
-
Maichibwe, wangu murume chero ukamupa mvura haadi kugeza. Zvinonyangadza. Ndodii?
- 22 August 2014 at 10:52
- Mai E Chibwe said...
-
Ndosaka nyaya iyi yatanga nokuti varume vakadai variko chose. Hausi wega pazviri. Asi hazvirevi kuti wongogamuchira maitire awa pasina zvawazama. Ramba uchitaura naye uye ramba uchimupa mvura yokugeza. Womuudzazve kuti zvinokushungurudza kuti haasi kugeza.
- 23 August 2014 at 13:01
- TM said...
-
very nice topic ndogara ndichi verenga your articles and i enjoy them very much. my fav part was
" Murume anokasirira mukadzi - Iyi ndiyo nyaya
huru chose chose pakusagutsa mukadzi. Kuti
mukadzi agute anoda kushungurudzwa
nechombo kwenguva yakareba
chichingokwizakwiza mukati make iye
achingosinira mvura nefuro achihwa pane moyo.
Dai varume mainyatsoziva manakire azvo
maisakasira kuzvipedza.''
although not yet married but ndiri kubata zvakawanda sterek from your blogs ndatenda.
- 25 August 2014 at 07:52
- Anonymous said...
-
Pane zvingabatsira here kuti murume asakurumidza kubudisa urume? Kazhinji kana murume angobudisa urume haachanyanyi kuenderera mberi. Tingaita sei kuti murume agone kutora nguva yakati rebeyi achikwiza mukadzi kuti mukadzi asvikewo pakunyatso pedza? Ini ndyo nyaya inondinetsa.
- 25 August 2014 at 13:54
- Mai E Chibwe said...
-
Verenga apo pakahi kunonoka kudiridzira mukadzi
http://maichibwe.blogspot.co.uk/2012/07/kunonoka-kudiridzira-mukadzi.html
Woverengazve pakahi
murume anokasirira mukadzi
http://maichibwe.blogspot.co.uk/2012/09/murume-anokasirira-mudzi.html
- 25 August 2014 at 23:18
- Anonymous said...
-
Wangu mukadzi kusagona basa ingir nyaya yenungo chete. anotoziva zvese asi haatodi zvake uye nekundidherera.
- 10 September 2014 at 04:38
- Mai E Chibwe said...
-
Ko nungo dzacho dzinobva kupi? Iwe ndiwe waita CONCLUSION yokuti ane numgo. Dai wambozama kutaura naye kuti uhwisisewo mafungire ake. Pamwe zvingabatsira.
Ko kudherera nokusada zvinhu kunowirirana papiko? Imbotijekeserawo apa.
- 10 September 2014 at 11:25


text:
Vamwene munhu akakosha chose. Vakawanda havakwanisi chose kugarisana navamwene. Ukaverenga mwadhi dzinosvika mubhokisi rangu unotoona kuti shuwa kune varoora vakawandisa vanofunga kuti vamwene munhu wekutogara kure naye. Kune madzimwenewo vanoshungurudza varoora vavo asi kazhinji muroora ndiye anozviita mazvikokota wepamusha paawana pane vanhu kare. Pane nyaya dzinoda kuhwisiswa usati watanga kugara omurume wako mutsva.
Ukatarisa paBhaibheri zvakataugwa naMWARI muna Genesis 2
ndima 24 zvakahi MURUME achasiya vabereki vake onamatirana nomukadzi wake
vaviri voita nyama imwe chete. Mutemo wakapiwa vanhu pakutanga kwemitemo imwe
yese.Takadaro tosvika mubhuku raMatiyo 19 ndima 5 tinohwa Mwanakomana otaurazve
nyaya iyoyo achishandisa mashoko iwawozve. Tobvapo tosvika mubhuku raVaEfeso muparidzi
Pouro otaurazve nenyaya iyoyo achishandisazve mashoko amwewo.
Zvino isu kurudzi gwedu tinoti mukadzi ndiye anosiya vabereki
vake otevera murume wake. Ukazvitarisa unoona
kuti ndipo panobva kunyongana ipapo. Kubatana kwamai nomwanakomana wavo kunonetsa
kubvisa kuzhe kwekuti iye ega azvitaurira kuti akura saka avakuda kubva pamusha
kuti anovaka musha wake ega nomukadzi wake.
Iwe somuroora ukasvika pamusha wemurume ukawana mai vake vachimubikira
musi wekutanga chaiwo munopokana chero zvenyu musingaudzani kuti mapokana. Mai
vanoda muroora asingavataridzi kuti basa rese ravanga vachiita kwemakore avakarera
mwana wavo rasvika parinoperera nokuti mukadzi wake avapo anozvikwanisa. Hakuna
munhu anoda kudzingwa basa. Mai vake vachazama kuchengetedza basa ravo nomoyo wose
iwe uchizama kuvatorera basa iri nomoyo wose. Saka mungasapokana sei?
Chikuru kutaridza rudo, Rudo gunokangamwira zvakaipa zvinoitika.
Chero ukatukwa, chero ukapopotegwa, chero ukaramwigwa zvawabika kana kuudzwa kuti
hazvinaki, usaora moyo kana kutaridza kutsamwa. Kumbira ruregerero chete wowedzera
zviito zvakanaka kwavari. Usakangamwa kuti vanenge vachikutesita kuti vaone
LIMIT yako futi.
Kuzvininipisa uchiziva chinangwa chako chinhu chakakosha.
Kana vakakuti ita ichi kana icho, bvunza kuti chinoitwa sei, chero uchitochigona
bvunza maitire vakuudze maitire avo ivo.
Wapedza bvunza kuti waita zvakanaka here? Wadaro nyora maitire
avo pasi kuti musi wavanouya kumba kwako uvaitirezve saizvozvo. Kutaridza kuda kudzidziswa
chinhu chikuru chinovapa basa idzva rokudzidzisa kuti ruzivo gwavo guite segune
basa. Muroora anoti asvika pamusha oda zvokutaridza kuti anogona ichi neicho
hakuna kwaari kuenda nomurume uyu. Vamwene munhu anofanira kubatwa noungwaru
kuitira mberi kana uchida upenyu hwakareba nomwana wavo.
,Kuzviitamwanakwavari.
Mwana haapinduri mubereki pakutsamwisana.
Mwana anokanganisa mubereki haakanganisi. Hwisisa PSYCHOLOGY yacho.
Mwana anokumbira ruregerero, mubereki anoregerera.
Mwana anotevera zvido zvevabereki mubereki anotungamirira mwana.
Mwana anodzidza, mubereki anodzidzsa
Mwana anobvunza, mubereki anopindura.
Kana musi wamune mufaro nemerana navamwene vako pane vaenzi kuti
vaite manyawi newe.
Hwikwa uchitaura kuti wadzidza zvakawanda kubva kuna vamwene
vako.
“Mai musandirega ndichiita zvandakaita paya pakauya Mbuya
Mai Nhingi pandakatadza kuita chokuti nechokuti. Dai mange musipo ndaitoshaya chokubata
nokusaziva. Kana ndava neimba yangu motogara pedo nefoni ndigopota ndichibvunza.”
Kutaura zvakadai s
hamwari dzavo nehama
dziripo kuti vahwe kudadiswa nokudzidzisa muroora wavo. Taridza kufara kuti una
mai vanogona kuva mai. Hazvinei kuti wakadzidza kana kuti mai vako vokubereka vakakudzidzisa
zvese izvi nyebera kuti wange wakangamwa.
Vamwene vakagwara pamusha hwisisa kuti ndiwe munhu wokutanga
anofungigwa uroi saka kana wange uchizviita mazvikokota wepamusha hakuna
anokununura. Kana wange uri munhu akazvininipisa, vamwe vepamusha vanokubatsira.
Iwe muroora chiona kuti wotomiramira kuita nesi wavo kusvika vava nani.
Mai vemurume munhu wekushamwaridzana naye nomoyo wose. Unovabvunza
zvinhu zviri SECRET kuti vaite shamwari yako yepamoyo. Unoterera zvavanokuraira
kuti ugare uri mwana wavo. Kana ukatukana nomurume wako, enda unobvunza mai
kuti zvoitwa sei asi vaudze kuti mwana wavo unomuda, unomukudza, unoda kuti
afare mumba. Kana muchida kuronga mhuri yenyu enda ubvunze vamwene kuti
zvaunofunga ndizvo here. Hwisisa kuti ndivo vachashusha mwana wavo kana
wanonoka kuita mimba. Hwisisazve kuti vanoda kuziva kuti mwana wavo anozvarisa
here, sezvinongoitawo mai vako kuda kuziva kuti uchaita mimba riini. Rega
vakupe mazano.
“Mai mungandibatsirawo here kufunga. Ndaitaura nomurume wangu
kuti dai tambomira kuita mwana kusvika ndapedza kosi yandiri kuita inopera gore
rinouya. Tipeiwo mazano nemafungire enyu. Mari yatinokwanisa kuwana haikwani
ini ndichiri kuchikoro.”
Unobvunza muri vaviri chete pasina umwe munhu. Unohwa vokutaurira
zvakadzama zviri mufungwa dzavo nokuda kwekuti wataridza kusununguka kuvabvunza
OPINION yavo panyaya dziri Intimate.
Bvunza mafungire avo pazvinhu zvinovaka musha. Kana
ukatsamwisana nomurume, Bvunza vamwene nechibhende kuti woita sei. Chero uchiziva
zvokuta bvunza chete. Vanokuudza mafungire avo. Kana magadzirisana vaudze kuti
Advice yavo inoshanda.
Wana mukana wekuudza vamwene kuti murume wako unomuda zvisingaiti.
Bvunza mai vake zvinhu zvanodiwa nomurume wako.
Mai ava ndivo KEY yokumhuri yese yemurume wako. Kana ukahwisisana
navo watova munhu anogamuchigwa kwese. Svika pakuti kana pane vanhu iwe navamwene
munokwanisa kungotaurirana nemaziso chete pasina shoko rabuda muchihwisisana nokuti
munozivana. Kwese uko kune dzimwe hama kunosvikwa nomuna vamwene.
Chikuru chinokanganisa ukama kuonekwa somunhu anodada kana
kuzviona souri pamusoro pavo. Kudzidza pa ACADEMIC EDUCATION hazvirevi chinhu
kana usina kudzidza pa SOCIAL EDUCATION. Kana uri munhu uya anofunga kuti vanhu vakuru vese havana kuchenjera sewe uye vanhu vasina kudzidza vanotarisigwa pasi, uchagara upenyu hune matambudziko. Munhu akadzidza munhu anokwanisa kuita naya nevanhu vakawanda kupfuura asina kudzidza, uye kutaudzana nevana vadiki, vanhu vakuru, vanhukadzi, vanhurume, chembere, vadhara, hama, shamwari. Kudzidza chinhu chakanaka chose asi ukasachibata zvakanaka chinokuitira chinhu chakaipa. Hwisisazve kuti mai ava ndivo vakaita njere dzokudzidzisa iyeyo wauri kuti murume wako. Chivapawo rukudzo pane zvavakakuitira.
Ndichadawo kumbotaura naana vamwene pakugamuchira varoora vavo.
Udzai Vamwe!!!!!!


text:
Chekutanga, Ndine kutaura kuti shamwari yangu yepamwoyo Jenny mukandisunga kusvika ichi. Iye chave ini bugging kutanga Blog ichi kwemwedzi, saka pano ndiri, pakupedzisira chokufamba kwairi. Ndinoda kukutaurira zvishoma pamusoro uremu hwangu kurasikirwa nyaya saka unogona kuona ...Read More »
Weight Loss Success Stories
Kuunza Healthy Kwemanheru urongwa Weight Loss
Sezvo shoko anoenda, rwendo chiuru makiromita chinotanga panhano imwechete. Chii chaunganyanya kuti danho kuva wangu uremu nyaya? Ini ndisingagoni kufunga kurasikirwa 50 pondo kana 100 pondo, asi chete kutora danho iroro rokutanga. Ini vaitya kufunga kwangu wakamhanyira ...Read More »
The Secret kuti Kurasikirwa Weight Is More Mental Than Panyama
Ndinoda kutaura sei nokufirwa uremu zvakawanda mupfungwa pane mumuviri. Vakadzi vazhinji I kutaura pamusoro wangu uremu nyaya kutya kuti kana vakaita kurasikirwa boka uremu, kuti dai chete uwane zvose shure zvakare. Nei kuti? Nekuti vanoda zvokudya zvavo kufarira ...Read More »
Rinochinja Zvako nehavi By Pave New Ndakafunga Patterns
Ndakafunga kuti zvinganakidza uye njere kuenzanisa zvokudya zvangu kuchiva pamberi uye pashure pangu uremu nyaya. Zvichida iyi ndiyo nzira yakanakisisa kuenzanisira zvakadini mafungiro angu zvachinja kubva kutanga mararamiro angu matsva. Ndagara aida chikafu uye kubika, asi nzira I ...Read More »
5 Foods I Haazombofi Idya Zvakare
Ndakafunga kuti zvinganakidza kusika mumhanyi ari zvokudya vachapinda imba yangu haana zvakare. No uremu nyaya zvakakwana pasina mazita zvekudya zvamunopikira kumbobvira kudya zvakare. Takaona zvose akamuka mafaro mhosva kuti tiri zvorudzi kamwe uye kwechinguvana. asi ...Read More »
Ndingaita Kurasika 100 Nepondo Pasina kudhayeta kana Uchishandisa
Unoda kuziva sei kuderedza uremu uye chengeta rugure FOR ZVAKANAKA? Ndaive kuda kuziva kuti zvakare! Kanganwa "kudhayeta" nokuti izvi zvikasashanda. Kurega tichironga kumhanya kwemaawa maviri pazuva pamusoro wekusimbisa muviri. Ndakatanga ichi Weight Loss Story Blog nokuti ini ...Read More »


text:
CHIKAMU 1
Musiki Anopa Vanhu Paradhiso
Mwari anosika zvinhu zvose zvinooneka uye upenyu panyika; anosika murume nemukadzi vakakwana, ovaisa mumunda wakanaka, uye anovapa mirayiro yokuti vateerere
MASHOKO anotevera anonzi ndiwo mashoko okusuma anozivikanwa zvikuru ati anyorwa. “Pakutanga Mwari akasika matenga nenyika.” (Genesisi 1:1) Nemutsetse iwoyo usina zvakawanda asi uchitaura zvinhu zvikuru, Bhaibheri rinotisuma nezveMunhu anokosha zvikuru anotaurwa muMagwaro Matsvene
Munhu ndiye aiva chisikwa chikuru pazvisikwa zvaMwari zvepanyika. Aiva chisikwa chakaitwa nomufananidzo waMwari
Mwari akaona zvichibatsira kuti munhu ave nemudzimai. Achishandisa imwe yembabvu dzaAdhamu, Mwari akaumba mukadzi uye akamuendesa kumurume semudzimai wake, akazonzi Evha. Achifara, Adhamu akadetemba achiti: “Zvino iri ipfupa remapfupa angu nenyama yenyama yangu.” Mwari akatsanangura kuti: “Ndokusaka murume achasiya baba vake naamai vake uye achanamatira mudzimai wake uye vachava nyama imwe.”
Mwari akapa Adhamu naEvha mirayiro miviri. Kutanga, akavaudza kuti varime uye vatarisire nyika uye vaizadze nevana vavo. Chechipiri, akavaudza kuti vasadya muchero womuti mumwe chete bedzi mumunda wose wakakura kudaro, “muti wokuziva zvakanaka nezvakaipa.” (Genesisi 2:17) Kana vaisazoteerera, vaizofa. Nemirayiro iyoyo, Mwari akapa murume nomudzimai wake mukana wokuratidza kuti vaibvuma kuti ndiye Mutongi wavo. Kuteerera kwavo kwaizoratidzawo rudo rwavo uye kuonga kwavo. Vaiva nezvikonzero zvokubvuma kutonga kwake kwomutsa. Pakanga pasina chakakanganisika pavanhu ivavo vakakwana. Bhaibheri rinotiudza kuti: “Mwari akaona zvinhu zvose zvaakanga aita uye, tarira! zvakanga zvakanaka kwazvo.”
—Kubva pana Genesisi zvitsauko 1 ne2.
Inzwa zvimwe
MASHOKO AKANAKA ANOBVA KUNA MWARI!
Chinangwa chaMwari Nokuda Kwenyika Ndechei?
Bhaibheri rinotsanangura kuti nei Mwari akasika nyika, kuti kutambura kuchaguma rini, uye ramangwana renyika uye revaya vanogara pairi rakaita sei.


text:
I am a 25 year old man, ndakaroora mukadzi ane 21, munin’ina wangu ari form 6 ane 19 years. Ndaigara nemunin’ina kubva ari form 4 kusvika nhasi.Vaviri ava vanoremekedzana chero chiramu havatambe. Asi zvakaitika nezuro zvakandi shamisa handina kana kurara nhasi.
Ndinobva kubasa kuma 9pm and patinogara pane imbwa so ndikasvika dzinohukura & people will know ndauya. Tinoroja cottage yedu tega kuma low density. Main entrance ine screen door resimbi zvekuti uchipinda pa screen unenge wave mu passage, ku right kune spare bedroom inorara munin’ina and kuleft kune kitchen and inside kitchen mune inside door rinopinda mu bedroom medu.
Nezuro I got home early than usual, around 7.55pm. Imbwa dzakangondi mhanyira asi hadzina kuhukura. All lights edzimba were off. Handina kushamisika nekuti pamwe ndosvika varara. Ndakavhura screen door ndokupinda ndikabva ndavhara. Ndakavhura door rekuleft mukitchen ndokuita light on. Ndakashamisika kuona mudzimai wangu akamira pakati pemba. Ndakamuvhunza asi iye akati ndanzwa screen door noise ndikaziva wauya so ndoda kukutambira. Ndakabva ndamupa paperbag randaive naro and proceeded to the inside door remubedroom.
But iye akandimisa achitaura zvine love mukati achiti ‘ko ukuendepi hausi kundiona.’ Akabva andi gumbandira abt 2 mins achibvunza kuti ndaswera sei, basa riri sei etc. Ndakazomuvhunzwawo kuti ko matako angu aswera sei ndipo paakati shhh nyarara babamunini vari mubedroom. Imomo ndimo mune TV yedu sezvo tisina dinning room asi ndakabva ndaita dzimwe pfungwa.
- Kana vanhu ava vanga vasati varara ko why were all lights were off & place quiet especially since vanga vari 2 mubedroom vega.
- Vaviri ava havana kuziva ndasvika nekuti imbwa hadzina kuhukura. Vakazongonzwa noise ye screen door ndavhura. I suspect wife akamhanya achida kuita kitchen light on, but even tho ndakanonoka nefone yadonha ndakamutangira saka akabva angomira pakati pemba.
- Pandaida kupinda mu bedroom she delayed me nelong hug and sweet talks pamwe munin’ina akanga asati anyatsopfeka.
Idzi pfungwa dzakandinetsa asi I tried zvakawanda kuti ndizame kuvabata but hapana zvandakanzwa kana kuona. Nyaya iyi ndinga investigate sei ndibate chokwadi. Ko kana chiri chokwadi ndingaitonge sei nyaya iyi.


text:
Genesisi
Kusikwa kwazvose 1.1 Pakutanga Mwari akasika denga nenyika.2Nyika yakanga isina kugadzirwa ,isina chinhu ,rima rakanga riripo pamsoro pemvura yakadzika ; Mweya waMwari wakanga achigara pamusoro pemvura. 3 Mwari akati chiedza ngachivepo ,chiedza chikavapo .4 Mwari akavona chiedza ,kuti chakanaka;Mwari akaparadzanisa chiedza nerima .5 Mwari akatumidza chiedza akati Masikati,nerima akaritumidza ,akati Vusiku.Madeko akavapo namangwanani akavapo ,zuva rimwe.6 Mwari akati: Nzvimbo ngaivepo pakati pemvura kuti iparadzane mvura nemvura.7 Mwari akaita nzvimbo akaparadzanisa mvura yakanga iri pasi penzvimbo nemvura yakanga iri pamusoro penzvimbo;zvikaita saizvozvo .8 Mwari akatumidza nzvimbo akati denga.Madeko akavapo namangwanani akavapo zuva repiri. 9 Mwari akati mvura iri pasi pedenga ngaivungane pamwe chete ,kuti pasi pakawoma pavonekwe; zvikaita saizvozvo.10 Mwari akatumidza pasi pakawoma akati Nyika; nemvura yakavungana akaitumidza akati Makungwa ; Mwari akavona kuti zvakanaka .11 Mwari akati: nyika ngaimerese vuswa nemirivo inobereka mbeu ,nemiti inobereka michero inamarudzi ayo ,mbeu dzayo dziri mukati mayo ,panyika,zvikaitika saizvozvo.12 Nyika ikameresa vuswa nemuriwo inobereka michero ,mbeu dzayo dziri mukati mayo,inamarudzi ayo; Mwari akavo-a kuti zvakanaka .13 Madeko akavapo namangwanani akavapo zuva retatu.14 Mwari akati : Chiedza ngaivepo panzvimbo yedenga ,kuti zviparadzanise masikati novusiku; kuti zvive zviratidzo nenguva,nemazuva,nemakore;15 ngapawe nechiedza pazvimbo yedenga kuti zvivhenekere panyika;zvikaita saizvozvo .16 Mwari akaita zviedza zvikuru zviviri ; chiedza chikuru kuti chibate vushe masikati nechiedza ciduku kuti chibate vushe vusiku nenyeredzi vo.